pli: āmuttamaṇikuṇḍalā.


layer: root

title_pli: Therāpadāna Buddhavagga

pli: Aḷārapamhā hasulā,


pli: susaññā tanumajjhimā;


pli: Parivāressantimaṁ niccaṁ,


pli: buddhapūjāyidaṁ phalaṁ.


pli: Kappasatasahassāni,


pli: devaloke ramissati;


pli: Sahassakkhattuṁ cakkavattī,


pli: rājā raṭṭhe bhavissati.


pli: Sahassakkhattuṁ devindo,


pli: devarajjaṁ karissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Pacchime bhavasampatte,


pli: manussattaṁ gamissati;


pli: Brāhmaṇī sāriyā nāma,


pli: dhārayissati kucchinā.


pli: Mātuyā nāmagottena,


pli: paññāyissatiyaṁ naro;


pli: Sāriputtoti nāmena,


pli: tikkhapañño bhavissati.


pli: Asītikoṭī chaḍḍetvā,


pli: pabbajissatikiñcano;


pli: Gavesanto santipadaṁ,


pli: carissati mahiṁ imaṁ.


pli: Apparimeyye ito kappe,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: hessati aggasāvako.


pli: Ayaṁ bhāgīrathī gaṅgā,


pli: himavantā pabhāvitā;


pli: Mahāsamuddamappeti,


pli: tappayantī mahodadhiṁ.


pli: Tathevāyaṁ sāriputto,


pli: sake tīsu visārado;


pli: Paññāya pāramiṁ gantvā,


pli: tappayissati pāṇine.


pli: Himavantamupādāya,


pli: sāgarañca mahodadhiṁ;


pli: Etthantare yaṁ pulinaṁ,


pli: gaṇanāto asaṅkhiyaṁ.


pli: Tampi sakkā asesena,


pli: saṅkhātuṁ gaṇanā yathā;


pli: Na tveva sāriputtassa,


pli: paññāyanto bhavissati.


pli: Lakkhe ṭhapiyamānamhi,


pli: khīye gaṅgāya vālukā;


pli: Mahāsamudde ūmiyo,


pli: gaṇanāto asaṅkhiyā;


pli: Tatheva sāriputtassa,


pli: paññāyanto na hessati.


pli: Ārādhayitvā sambuddhaṁ,


pli: gotamaṁ sakyapuṅgavaṁ;


pli: Paññāya pāramiṁ gantvā,


pli: hessati aggasāvako.


pli: Pavattitaṁ dhammacakkaṁ,


pli: sakyaputtena tādinā;


pli: Anuvattessati sammā,


pli: vassento dhammavuṭṭhiyo.


pli: Sabbametaṁ abhiññāya,


pli: gotamo sakyapuṅgavo;


pli: Bhikkhusaṅghe nisīditvā,


pli: aggaṭṭhāne ṭhapessati’.


pli: Aho me sukataṁ kammaṁ,


pli: anomadassissa satthuno;


pli: Yassāhaṁ kāraṁ katvāna,


pli: sabbattha pāramiṁ gato.


pli: Aparimeyye kataṁ kammaṁ,


pli: phalaṁ dassesi me idha;


pli: Sumutto saravegova,


pli: kilese jhāpayiṁ ahaṁ.


pli: Asaṅkhataṁ gavesanto,


pli: nibbānaṁ acalaṁ padaṁ;


pli: Vicinaṁ titthiye sabbe,


pli: esāhaṁ saṁsariṁ bhave.


pli: Yathāpi byādhito poso,


pli: pariyeseyya osadhaṁ;


pli: Vicineyya vanaṁ sabbaṁ,


pli: byādhito parimuttiyā.


pli: nibbānaṁ amataṁ padaṁ;


pli: Abbokiṇṇaṁ pañcasataṁ,


pli: pabbajiṁ isipabbajaṁ.


pli: Jaṭābhārena bharito,


pli: ajinuttaranivāsano;


pli: Abhiññāpāramiṁ gantvā,


pli: brahmalokaṁ agacchihaṁ.


pli: Natthi bāhirake suddhi,


pli: ṭhapetvā jinasāsanaṁ;


pli: Ye keci buddhimā sattā,


pli: sujjhanti jinasāsane.


pli: Attakāramayaṁ etaṁ,


pli: nayidaṁ itihītihaṁ;


pli: Asaṅkhataṁ gavesanto,


pli: kutitthe sañcariṁ ahaṁ.


pli: Yathā sāratthiko poso,


pli: kadaliṁ chetvāna phālaye;


pli: Na tattha sāraṁ vindeyya,


pli: sārena rittako hi so.


pli: Tatheva titthiyā loke,


pli: nānādiṭṭhī bahujjanā;


pli: Asaṅkhatena rittāse,


pli: sārena kadalī yathā.


pli: Pacchime bhavasampatte,


pli: brahmabandhu ahosahaṁ;


pli: Mahābhogaṁ chaḍḍetvāna,


pli: pabbajiṁ anagāriyaṁ”.


pli: Paṭhamabhāṇavāraṁ.


pli: “Ajjhāyako mantadharo,


pli: tiṇṇaṁ vedāna pāragū;


pli: Brāhmaṇo sañcayo nāma,


pli: tassa mūle vasāmahaṁ.


pli: Sāvako te mahāvīra,


pli: assaji nāma brāhmaṇo;


pli: Durāsado uggatejo,


pli: piṇḍāya caratī tadā.


pli: Tamaddasāsiṁ sappaññaṁ,


pli: muniṁ mone samāhitaṁ;


pli: Santacittaṁ mahānāgaṁ,


pli: suphullaṁ padumaṁ yathā.


pli: Disvā me cittamuppajji,


pli: sudantaṁ suddhamānasaṁ;


pli: Usabhaṁ pavaraṁ vīraṁ,


pli: arahāyaṁ bhavissati.


pli: Pāsādiko iriyati,


pli: abhirūpo susaṁvuto;


pli: Uttame damathe danto,


pli: amatadassī bhavissati.


pli: Yannūnāhaṁ uttamatthaṁ,


pli: puccheyyaṁ tuṭṭhamānasaṁ;


pli: So me puṭṭho kathessati,


pli: paṭipucchāmahaṁ tadā.


pli: Piṇḍapātaṁ carantassa,


pli: pacchato agamāsahaṁ;


pli: Okāsaṁ paṭimānento,


pli: pucchituṁ amataṁ padaṁ.


pli: Vīthintare anuppattaṁ,


pli: upagantvāna pucchahaṁ;


pli: ‘Kathaṁ gottosi tvaṁ vīra,


pli: kassa sissosi mārisa’.


pli: So me puṭṭho viyākāsi,


pli: asambhītova kesarī;


pli: ‘Buddho loke samuppanno,


pli: tassa sissomhi āvuso’.


pli: ‘Kīdisaṁ te mahāvīra,


pli: anujāta mahāyasa;


pli: Buddhassa sāsanaṁ dhammaṁ,


pli: sādhu me kathayassu bho’.


pli: So me puṭṭho kathī sabbaṁ,


pli: gambhīraṁ nipuṇaṁ padaṁ;


pli: Taṇhāsallassa hantāraṁ,


pli: sabbadukkhāpanūdanaṁ.


pli: ‘Ye dhammā hetuppabhavā,


pli: Tesaṁ hetuṁ tathāgato āha;


pli: Tesañca yo nirodho,


pli: Evaṁvādī mahāsamaṇo’.


pli: Sohaṁ vissajjite pañhe,


pli: paṭhamaṁ phalamajjhagaṁ;


pli: Virajo vimalo āsiṁ,


pli: sutvāna jinasāsanaṁ.


pli: Sutvāna munino vākyaṁ,


pli: passitvā dhammamuttamaṁ;


pli: Pariyogāḷhasaddhammo,


pli: imaṁ gāthamabhāsahaṁ.


pli: ‘Eseva dhammo yadi tāvadeva,


pli: Paccabyatha padamasokaṁ;


pli: Adiṭṭhaṁ abbhatītaṁ,


pli: Bahukehi kappanahutehi’.


pli: Svāhaṁ dhammaṁ gavesanto,


pli: kutitthe sañcariṁ ahaṁ;


pli: So me attho anuppatto,


pli: kālo me nappamajjituṁ.


pli: Tositohaṁ assajinā,


pli: patvāna acalaṁ padaṁ;


pli: Sahāyakaṁ gavesanto,


pli: assamaṁ agamāsahaṁ.


pli: Dūratova mamaṁ disvā,


pli: sahāyo me susikkhito;


pli: Iriyāpathasampanno,


pli: idaṁ vacanamabravi.


pli: ‘Pasannamukhanettosi,


pli: munibhāvova dissati;


pli: Amatādhigato kacci,


pli: nibbānamaccutaṁ padaṁ.


pli: Subhānurūpo āyāsi,


pli: āneñjakārito viya;


pli: Dantova dantadamatho,


pli: upasantosi brāhmaṇa’.


pli: ‘Amataṁ mayādhigataṁ,


pli: sokasallāpanūdanaṁ;


pli: Tvampi taṁ adhigacchesi,


pli: gacchāma buddhasantikaṁ’.


pli: Sādhūti so paṭissutvā,


pli: Hatthena hatthaṁ gaṇhitvā,


pli: upagamma tavantikaṁ.


pli: Ubhopi pabbajissāma,


pli: sakyaputta tavantike;


pli: Tava sāsanamāgamma,


pli: viharāma anāsavā.


pli: Kolito iddhiyā seṭṭho,


pli: ahaṁ paññāya pārago;


pli: Ubhova ekato hutvā,


pli: sāsanaṁ sobhayāmase.


pli: Apariyositasaṅkappo,


pli: kutitthe sañcariṁ ahaṁ;


pli: Tava dassanamāgamma,


pli: saṅkappo pūrito mama.


pli: Pathaviyaṁ patiṭṭhāya,


pli: pupphanti samaye dumā;


pli: Dibbagandhā sampavanti,


pli: tosenti sabbapāṇinaṁ.


pli: Tathevāhaṁ mahāvīra,


pli: sakyaputta mahāyasa;


pli: Sāsane te patiṭṭhāya,


pli: samayesāmi pupphituṁ.


pli: Vimuttipupphaṁ esanto,


pli: bhavasaṁsāramocanaṁ;


pli: Vimuttipupphalābhena,


pli: tosemi sabbapāṇinaṁ.


pli: Yāvatā buddhakhettamhi,


pli: ṭhapetvāna mahāmuniṁ;


pli: Paññāya sadiso natthi,


pli: tava puttassa cakkhuma.


pli: Suvinītā ca te sissā,


pli: parisā ca susikkhitā;


pli: Uttame damathe dantā,


pli: parivārenti taṁ sadā.


pli: Jhāyī jhānaratā dhīrā,


pli: santacittā samāhitā;


pli: Munī moneyyasampannā,


pli: Appicchā nipakā dhīrā,


pli: appāhārā alolupā;


pli: Lābhālābhena santuṭṭhā,


pli: Āraññikā dhutaratā,


pli: jhāyino lūkhacīvarā;


pli: Vivekābhiratā dhīrā,


pli: Paṭipannā phalaṭṭhā ca,


pli: sekhā phalasamaṅgino;


pli: Āsīsakā uttamatthaṁ,


pli: Sotāpannā ca vimalā,


pli: sakadāgāmino ca ye;


pli: Anāgāmī ca arahā,


pli: Satipaṭṭhānakusalā,


pli: bojjhaṅgabhāvanāratā;


pli: Sāvakā te bahū sabbe,


pli: parivārenti taṁ sadā.


pli: Iddhipādesu kusalā,


pli: samādhibhāvanāratā;


pli: Sammappadhānānuyuttā,


pli: Tevijjā chaḷabhiññā ca,


pli: iddhiyā pāramiṁ gatā;


pli: Paññāya pāramiṁ pattā,


pli: Edisā te mahāvīra,


pli: tava sissā susikkhitā;


pli: Durāsadā uggatejā,


pli: Tehi sissehi parivuto,


pli: saññatehi tapassibhi;


pli: Migarājāvasambhīto,


pli: uḷurājāva sobhasi.


pli: Pathaviyaṁ patiṭṭhāya,


pli: ruhanti dharaṇīruhā;


pli: Vepullataṁ pāpuṇanti,


pli: phalañca dassayanti te.


pli: Pathavīsadiso tvaṁsi,


pli: sakyaputta mahāyasa;


pli: Sāsane te patiṭṭhāya,


pli: labhanti amataṁ phalaṁ.


pli: Sindhu sarassatī ceva,


pli: nadiyo candabhāgikā;


pli: Gaṅgā ca yamunā ceva,


pli: sarabhū ca atho mahī.


pli: Etāsaṁ sandamānānaṁ,


pli: sāgaro sampaṭicchati;


pli: Jahanti purimaṁ nāmaṁ,


pli: sāgaroteva ñāyati.


pli: Tathevime catubbaṇṇā,


pli: pabbajitvā tavantike;


pli: buddhaputtāti ñāyare.


pli: Yathāpi cando vimalo,


pli: gacchaṁ ākāsadhātuyā;


pli: Sabbe tāragaṇe loke,


pli: ābhāya atirocati.


pli: Tatheva tvaṁ mahāvīra,


pli: parivuto devamānuse;


pli: Ete sabbe atikkamma,


pli: jalasi sabbadā tuvaṁ.


pli: Gambhīre uṭṭhitā ūmī,


pli: na velamativattare;


pli: Sabbā velaṁva phusanti,


pli: sañcuṇṇā vikiranti tā.


pli: Tatheva titthiyā loke,


pli: nānādiṭṭhī bahujjanā;


pli: Dhammaṁ vāditukāmā te,


pli: nātivattanti taṁ muniṁ.


pli: Sace ca taṁ pāpuṇanti,


pli: paṭivādehi cakkhuma;


pli: Tavantikaṁ upāgantvā,


pli: sañcuṇṇāva bhavanti te.


pli: Yathāpi udake jātā,


pli: kumudā mandālakā bahū;


pli: Upalimpanti toyena,


pli: kaddamakalalena ca.


pli: Tatheva bahukā sattā,


pli: loke jātā virūhare;


pli: Aṭṭitā rāgadosena,


pli: kaddame kumudaṁ yathā.


pli: Yathāpi padumaṁ jalajaṁ,


pli: jalamajjhe virūhati;


pli: Na so limpati toyena,


pli: parisuddho hi kesarī.


pli: Tatheva tvaṁ mahāvīra,


pli: loke jāto mahāmuni;


pli: Nopalimpasi lokena,


pli: toyena padumaṁ yathā.


pli: Yathāpi rammake māse,


pli: bahū pupphanti vārijā;


pli: Nātikkamanti taṁ māsaṁ,


pli: samayo pupphanāya so.


pli: pupphito te vimuttiyā;


pli: Sāsanaṁ nātivattanti,


pli: padumaṁ vārijaṁ yathā.


pli: Supupphito sālarājā,


pli: dibbagandhaṁ pavāyati;


pli: Aññasālehi parivuto,


pli: sālarājāva sobhati.


pli: buddhañāṇena pupphito;


pli: Bhikkhusaṅghaparivuto,


pli: sālarājāva sobhasi.


pli: Yathāpi selo himavā,


pli: osadho sabbapāṇinaṁ;


pli: Nāgānaṁ asurānañca,


pli: devatānañca ālayo.


pli: Tatheva tvaṁ mahāvīra,


pli: osadho viya pāṇinaṁ;


pli: Tevijjā chaḷabhiññā ca,


pli: iddhiyā pāramiṁ gatā.


pli: Anusiṭṭhā mahāvīra,


pli: tayā kāruṇikena te;


pli: Ramanti dhammaratiyā,


pli: vasanti tava sāsane.


pli: Migarājā yathā sīho,


pli: abhinikkhamma āsayā;


pli: Catuddisānuviloketvā,


pli: tikkhattuṁ abhinādati.


pli: Sabbe migā uttasanti,


pli: migarājassa gajjato;


pli: Tathā hi jātimā eso,


pli: pasū tāseti sabbadā.


pli: Gajjato te mahāvīra,


pli: vasudhā sampakampati;


pli: Bodhaneyyāvabujjhanti,


pli: tasanti mārakāyikā.


pli: Tasanti titthiyā sabbe,


pli: nadato te mahāmuni;


pli: Kākā senāva vibbhantā,


pli: migaraññā yathā migā.


pli: Ye keci gaṇino loke,


pli: satthāroti pavuccare;


pli: Paramparāgataṁ dhammaṁ,


pli: desenti parisāya te.


pli: Na hevaṁ tvaṁ mahāvīra,


pli: dhammaṁ desesi pāṇinaṁ;


pli: Sāmaṁ saccāni bujjhitvā,


pli: kevalaṁ bodhipakkhiyaṁ.


pli: Āsayānusayaṁ ñatvā,


pli: indriyānaṁ balābalaṁ;


pli: Bhabbābhabbe viditvāna,


pli: mahāmeghova gajjasi.


pli: Cakkavāḷapariyantā,


pli: nisinnā parisā bhave;


pli: Nānādiṭṭhī vicinantā,


pli: vimaticchedanāya taṁ.


pli: Sabbesaṁ cittamaññāya,


pli: opammakusalo muni;


pli: Ekaṁ pañhaṁ kathentova,


pli: vimatiṁ chindasi pāṇinaṁ.


pli: Upatissasadiseheva,


pli: vasudhā pūritā bhave;


pli: Sabbeva te pañjalikā,


pli: kittayuṁ lokanāyakaṁ.


pli: Kappaṁ vā te kittayantā,


pli: nānāvaṇṇehi kittayuṁ;


pli: Parimetuṁ na sakkeyyuṁ,


pli: appameyyo tathāgato.


pli: Yathāsakena thāmena,


pli: kittito hi mayā jino;


pli: Kappakoṭīpi kittentā,


pli: evamevaṁ pakittayuṁ.


pli: Sace hi koci devo vā,


pli: manusso vā susikkhito;


pli: Pametuṁ parikappeyya,


pli: vighātaṁva labheyya so.


pli: Sāsane te patiṭṭhāya,


pli: sakyaputta mahāyasa;


pli: Paññāya pāramiṁ gantvā,


pli: viharāmi anāsavo.


pli: Titthiye sampamaddāmi,


pli: vattemi jinasāsanaṁ;


pli: Dhammasenāpati ajja,


pli: sakyaputtassa sāsane.


pli: Aparimeyye kataṁ kammaṁ,


pli: phalaṁ dassesi me idha;


pli: Sukhitto saravegova,


pli: kilese jhāpayī mama.


pli: Yo koci manujo bhāraṁ,


pli: dhāreyya matthake sadā;


pli: Bhārena dukkhito assa,


pli: bhārehi bharito tathā.


pli: Ḍayhamāno tīhaggīhi,


pli: bhavesu saṁsariṁ ahaṁ;


pli: Bharito bhavabhārena,


pli: giriṁ uccārito yathā.


pli: Oropito ca me bhāro,


pli: bhavā ugghāṭitā mayā;


pli: Karaṇīyaṁ kataṁ sabbaṁ,


pli: Yāvatā buddhakhettamhi,


pli: ṭhapetvā sakyapuṅgavaṁ;


pli: Ahaṁ aggomhi paññāya,


pli: sadiso me na vijjati.


pli: Samādhimhi sukusalo,


pli: iddhiyā pāramiṁ gato;


pli: Icchamāno cahaṁ ajja,


pli: sahassaṁ abhinimmine.


pli: Anupubbavihārassa,


pli: vasībhūto mahāmuni;


pli: Kathesi sāsanaṁ mayhaṁ,


pli: nirodho sayanaṁ mama.


pli: Dibbacakkhu visuddhaṁ me,


pli: samādhikusalo ahaṁ;


pli: Sammappadhānānuyutto,


pli: bojjhaṅgabhāvanārato.


pli: Sāvakena hi pattabbaṁ,


pli: sabbameva kataṁ mayā;


pli: Lokanāthaṁ ṭhapetvāna,


pli: Samāpattīnaṁ kusalo,


pli: Jhānavimokkhāna khippapaṭilābhī;


pli: Bojjhaṅgabhāvanārato,


pli: Sāvakaguṇapāramigatosmi.


pli: Sāvakaguṇenapi phussena,


pli: Buddhiyā parisuttamabhāravā;


pli: Yaṁ saddhāsaṅgahitaṁ cittaṁ,


pli: Sadā sabrahmacārīsu.


pli: Uddhatavisova sappo,


pli: Chinnavisāṇova usabho;


pli: Nikkhittamānadappova,


pli: Upemi garugāravena gaṇaṁ.


pli: Yadi rūpinī bhaveyya,


pli: Paññā me vasumatīpi na sameyya;


pli: Anomadassissa bhagavato,


pli: Phalametaṁ ñāṇathavanāya.


pli: Pavattitaṁ dhammacakkaṁ,


pli: sakyaputtena tādinā;


pli: Anuvattemahaṁ sammā,


pli: ñāṇathavanāyidaṁ phalaṁ.


pli: Mā me kadāci pāpiccho,


pli: kusīto hīnavīriyo;


pli: Appassuto anācāro,


pli: sameto ahu katthaci.


pli: Bahussuto ca medhāvī,


pli: sīlesu susamāhito;


pli: Cetosamathānuyutto,


pli: api muddhani tiṭṭhatu.


pli: Taṁ vo vadāmi bhaddante,


pli: yāvantettha samāgatā;


pli: Appicchā hotha santuṭṭhā,


pli: jhāyī jhānaratā sadā.


pli: Yamahaṁ paṭhamaṁ disvā,


pli: virajo vimalo ahuṁ;


pli: So me ācariyo dhīro,


pli: assaji nāma sāvako.


pli: Tassāhaṁ vāhasā ajja,


pli: dhammasenāpatī ahuṁ;


pli: Sabbattha pāramiṁ patvā,


pli: viharāmi anāsavo.


pli: Yo me ācariyo āsi,


pli: assaji nāma sāvako;


pli: Yassaṁ disāyaṁ vasati,


pli: ussīsamhi karomahaṁ.


pli: Mama kammaṁ saritvāna,


pli: gotamo sakyapuṅgavo;


pli: Bhikkhusaṅghe nisīditvā,


pli: aggaṭṭhāne ṭhapesi maṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: Svāgataṁ vata me āsi,


pli: buddhaseṭṭhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sāriputto thero imā gāthāyo abhāsitthāti.


pli: Sāriputtattherassāpadānaṁ paṭhamaṁ.


title_pli: Therāpadāna Subhūtivagga

pli: Subhūtivagga


pli: 8 Uttiyattheraapadāna


pli: “Candabhāgānadītīre,


pli: susumāro ahaṁ tadā;


pli: Sagocarappasutohaṁ,


pli: nadītitthaṁ agacchahaṁ.


pli: Siddhattho tamhi samaye,


pli: sayambhū aggapuggalo;


pli: Nadiṁ taritukāmo so,


pli: nadītitthaṁ upāgami.


pli: Upāgate ca sambuddhe,


pli: ahampi tatthupāgamiṁ;


pli: Upagantvāna sambuddhaṁ,


pli: imaṁ vācaṁ udīrayiṁ.


pli: ‘Abhirūha mahāvīra,


pli: tāressāmi ahaṁ tuvaṁ;


pli: Pettikaṁ visayaṁ mayhaṁ,


pli: anukampa mahāmuni’.


pli: Mama uggajjanaṁ sutvā,


pli: abhirūhi mahāmuni;


pli: Haṭṭho haṭṭhena cittena,


pli: tāresiṁ lokanāyakaṁ.


pli: Nadiyā pārime tīre,


pli: siddhattho lokanāyako;


pli: Assāsesi mamaṁ tattha,


pli: amataṁ pāpuṇissasi.


pli: Tamhā kāyā cavitvāna,


pli: devalokaṁ āgacchahaṁ;


pli: Dibbasukhaṁ anubhaviṁ,


pli: accharāhi purakkhato.


pli: Sattakkhattuñca devindo,


pli: devarajjamakāsahaṁ;


pli: Tīṇikkhattuṁ cakkavattī,


pli: mahiyā issaro ahuṁ.


pli: Vivekamanuyuttohaṁ,


pli: nipako ca susaṁvuto;


pli: Dhāremi antimaṁ dehaṁ,


pli: sammāsambuddhasāsane.


pli: Catunnavutito kappe,


pli: tāresiṁ yaṁ narāsabhaṁ;


pli: Duggatiṁ nābhijānāmi,


pli: taraṇāya idaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā uttiyo thero imā gāthāyo abhāsitthāti.


pli: Uttiyattherassāpadānaṁ aṭṭhamaṁ.


title_pli: Therāpadāna Citakapūjakavagga

pli: Therāpadāna


pli: Citakapūjakavagga


pli: Saraṇagamaniyattheraapadāna


pli: “Pabbate himavantamhi,


pli: ahosiṁ luddako tadā;


pli: Vipassiṁ addasaṁ buddhaṁ,


pli: lokajeṭṭhaṁ narāsabhaṁ.


pli: Upāsitvāna sambuddhaṁ,


pli: veyyāvaccamakāsahaṁ;


pli: Saraṇañca upāgacchiṁ,


pli: dvipadindassa tādino.


pli: Ekanavutito kappe,


pli: saraṇaṁ upagacchahaṁ;


pli: Duggatiṁ nābhijānāmi,


pli: saraṇāgamanapphalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saraṇagamaniyo thero imā gāthāyo abhāsitthāti.


pli: Therāpadāna


pli: Citakapūjakavagga


pli: Ambapiṇḍiyattheraapadāna


pli: “Romaso nāma nāmena,


pli: dānavo iti vissuto;


pli: Ambapiṇḍī mayā dinnā,


pli: vipassissa mahesino.


pli: yamambamadadiṁ tadā;


pli: ambadānassidaṁ phalaṁ.


pli: Itthaṁ sudaṁ āyasmā ambapiṇḍiyo thero imā gāthāyo abhāsitthāti.


pli: Ambapiṇḍiyattherassāpadānaṁ navamaṁ.


pli: Anusaṁsāvakattheraapadāna


pli: “Piṇḍāya caramānāhaṁ,


pli: vipassimaddasaṁ jinaṁ;


pli: Uḷuṅgabhikkhaṁ pādāsiṁ,


pli: dvipadindassa tādino.


pli: Pasannacitto sumano,


pli: abhivādesahaṁ tadā;


pli: Anusaṁsāvayiṁ buddhaṁ,


pli: uttamatthassa pattiyā.


pli: Ekanavutito kappe,


pli: anusaṁsāvayiṁ ahaṁ;


pli: Duggatiṁ nābhijānāmi,


pli: anusaṁsāvanā phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā anusaṁsāvako thero imā gāthāyo abhāsitthāti.


pli: Anusaṁsāvakattherassāpadānaṁ dasamaṁ.


pli: Citakapūjakavaggo tiṁsatimo.


pli: Tassuddānaṁ


pli: Citakaṁ pārichatto ca,


pli: saddagosīsasantharaṁ;


pli: Pādo padesaṁ saraṇaṁ,


pli: ambo saṁsāvakopi ca;


pli: Aṭṭhatālīsa gāthāyo,


pli: gaṇitāyo vibhāvibhi.


pli: Atha vagguddānaṁ


pli: Kaṇikāro hatthidado,


pli: ālambaṇudakāsanaṁ;


pli: Tuvaraṁ thomako ceva,


pli: ukkhepaṁ sīsupadhānaṁ.


pli: Paṇṇado citapūjī ca,


pli: gāthāyo ceva sabbaso;


pli: Cattāri ca satānīha,


pli: ekapaññāsameva ca.


pli: Pañcavīsasatā sabbā,


pli: dvāsattati taduttari;


pli: Tisataṁ apadānānaṁ,


pli: gaṇitā atthadassibhi.


pli: Kaṇikāravaggadasakaṁ.


pli: Tatiyasatakaṁ samattaṁ.


title_pli: Therāpadāna Padumakesaravagga

pli: Therāpadāna


pli: Padumakesaravagga


pli: Padumakesariyattheraapadāna


pli: “Isisaṅghe ahaṁ pubbe,


pli: āsiṁ mātaṅgavāraṇo;


pli: Mahesīnaṁ pasādena,


pli: padmakesaramokiriṁ.


pli: Paccekajinaseṭṭhesu,


pli: dhutarāgesu tādisu;


pli: Tesu cittaṁ pasādetvā,


pli: kappaṁ saggamhi modahaṁ.


pli: Ekanavutito kappe,


pli: kesaraṁ okiriṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā padumakesariyo thero imā gāthāyo abhāsitthāti.


pli: Therāpadāna


pli: Padumakesaravagga


pli: Sabbagandhiyattheraapadāna


pli: “Gandhamālaṁ mayā dinnaṁ,


pli: vipassissa mahesino;


pli: Adāsiṁ ujubhūtassa,


pli: koseyyavatthamuttamaṁ.


pli: yaṁ vatthamadadiṁ pure;


pli: gandhadānassidaṁ phalaṁ.


pli: Ito pannarase kappe,


pli: suceḷo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: Itthaṁ sudaṁ āyasmā sabbagandhiyo thero imā gāthāyo abhāsitthāti.


pli: Sabbagandhiyattherassāpadānaṁ dutiyaṁ.


pli: Paramannadāyakattheraapadāna


pli: “Kaṇikāraṁva jotantaṁ,


pli: udayantaṁva bhāṇumaṁ;


pli: Vipassiṁ addasaṁ buddhaṁ,


pli: lokajeṭṭhaṁ narāsabhaṁ.


pli: Añjaliṁ paggahetvāna,


pli: abhinesiṁ sakaṁ gharaṁ;


pli: Abhinetvāna sambuddhaṁ,


pli: paramannamadāsahaṁ.


pli: Ekanavutito kappe,


pli: paramannamadiṁ tadā;


pli: Duggatiṁ nābhijānāmi,


pli: paramannassidaṁ phalaṁ.


pli: kataṁ buddhassa sāsanaṁ”.


pli: Itthaṁ sudaṁ āyasmā paramannadāyako thero imā gāthāyo abhāsitthāti.


pli: Therāpadāna


pli: Padumakesaravagga


pli: Dhammasaññakattheraapadāna


pli: “Vipassino bhagavato,


pli: Mahābodhimaho ahu;


pli: Rukkhaṭṭhasseva sambuddho,


pli: Lokajeṭṭho narāsabho.


pli: Bhagavā tamhi samaye,


pli: bhikkhusaṅghapurakkhato;


pli: Catusaccaṁ pakāseti,


pli: vācāsabhimudīrayaṁ.


pli: Saṅkhittena ca desento,


pli: vitthārena ca desayaṁ;


pli: Vivaṭṭacchado sambuddho,


pli: nibbāpesi mahājanaṁ.


pli: Tassāhaṁ dhammaṁ sutvāna,


pli: lokajeṭṭhassa tādino;


pli: Vanditvā satthuno pāde,


pli: pakkāmiṁ uttarāmukho.


pli: Ekanavutito kappe,


pli: yaṁ dhammamasuṇiṁ tadā;


pli: Duggatiṁ nābhijānāmi,


pli: dhammasavassidaṁ phalaṁ.


pli: Tettiṁsamhi ito kappe,


pli: eko āsiṁ mahīpati;


pli: Sutavā nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhammasaññako thero imā gāthāyo abhāsitthāti.


pli: Therāpadāna


pli: Padumakesaravagga


pli: Phaladāyakattheraapadāna


pli: “Bhāgīrathīnadītīre,


pli: ahosi assamo tadā;


pli: Tamahaṁ assamaṁ gacchiṁ,


pli: phalahattho apekkhavā.


pli: Vipassiṁ tattha addakkhiṁ,


pli: pītaraṁsiṁva bhāṇumaṁ;


pli: Yaṁ me atthi phalaṁ sabbaṁ,


pli: adāsiṁ satthuno ahaṁ.


pli: Ekanavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā phaladāyako thero imā gāthāyo abhāsitthāti.


pli: Phaladāyakattherassāpadānaṁ pañcamaṁ.


pli: Therāpadāna


pli: Padumakesaravagga


pli: 6 Sampasādakattheraapadāna


pli: “‘Namo te buddha vīratthu,


pli: vippamuttosi sabbadhi;


pli: Byasanamhi anuppatto,


pli: tassa me saraṇaṁ bhava’.


pli: Siddhattho tassa byākāsi,


pli: loke appaṭipuggalo;


pli: ‘Mahodadhisamo saṅgho,


pli: appameyyo anuttaro.


pli: Tattha tvaṁ viraje khette,


pli: anantaphaladāyake;


pli: Saṅghe cittaṁ pasādetvā,


pli: subījaṁ vāpa ropaya’.


pli: Idaṁ vatvāna sabbaññū,


pli: lokajeṭṭho narāsabho;


pli: Mameva anusāsitvā,


pli: vehāsaṁ nabhamuggami.


pli: Aciraṁ gatamattamhi,


pli: sabbaññumhi narāsabhe;


pli: Maraṇaṁ samanuppatto,


pli: tusitaṁ upapajjahaṁ.


pli: Tadāhaṁ viraje khette,


pli: kappaṁ saggamhi modahaṁ.


pli: Catunnavutito kappe,


pli: pasādamalabhiṁ tadā;


pli: Duggatiṁ nābhijānāmi,


pli: pasādassa idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sampasādako thero imā gāthāyo abhāsitthāti.


pli: Sampasādakattherassāpadānaṁ chaṭṭhaṁ.


pli: Therāpadāna


pli: Padumakesaravagga


pli: Ārāmadāyakattheraapadāna


pli: “Siddhatthassa bhagavato,


pli: ārāmo ropito mayā;


pli: Sandacchāyesu rukkhesu,


pli: upāsantesu pakkhisu.


pli: Addasaṁ virajaṁ buddhaṁ,


pli: āhutīnaṁ paṭiggahaṁ;


pli: Ārāmaṁ abhināmesiṁ,


pli: lokajeṭṭhaṁ narāsabhaṁ.


pli: Haṭṭho haṭṭhena cittena,


pli: phalaṁ pupphamadāsahaṁ;


pli: Tato jātappasādova,


pli: taṁ vanaṁ pariṇāmayiṁ.


pli: Buddhassa yamidaṁ dāsiṁ,


pli: vippasannena cetasā;


pli: Bhave nibbattamānamhi,


pli: nibbattati phalaṁ mama.


pli: Catunnavutito kappe,


pli: yaṁ ārāmamadaṁ tadā;


pli: Duggatiṁ nābhijānāmi,


pli: ārāmassa idaṁ phalaṁ.


pli: Sattatiṁse ito kappe,


pli: sattāsuṁ mudusītalā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ārāmadāyako thero imā gāthāyo abhāsitthāti.


pli: Ārāmadāyakattherassāpadānaṁ sattamaṁ.


pli: Subhūtivagga


pli: Ekañjalikattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ antarāpaṇe;


pli: Vipassiṁ satthavāhaggaṁ,


pli: Naravaraṁ vināyakaṁ.


pli: Adantadamanaṁ tādiṁ,


pli: mahāvādiṁ mahāmatiṁ;


pli: Disvā pasanno sumano,


pli: ekañjalimakāsahaṁ.


pli: Ekanavutito kappe,


pli: yamañjaliṁ kariṁ tadā;


pli: Duggatiṁ nābhijānāmi,


pli: añjalissa idaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ekañjaliko thero imā gāthāyo abhāsitthāti.


pli: Ekañjalikattherassāpadānaṁ navamaṁ.


pli: Therāpadāna


pli: Padumakesaravagga


pli: Anulepadāyakattheraapadāna


pli: “Atthadassissa munino,


pli: addasaṁ sāvakaṁ ahaṁ;


pli: Navakammaṁ karontassa,


pli: sīmāya upagacchahaṁ.


pli: Niṭṭhite navakamme ca,


pli: anulepamadāsahaṁ;


pli: Pasannacitto sumano,


pli: puññakkhette anuttare.


pli: Aṭṭhārase kappasate,


pli: yaṁ kammamakariṁ tadā;


pli: Duggatiṁ nābhijānāmi,


pli: anulepassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā anulepadāyako thero imā gāthāyo abhāsitthāti.


pli: Anulepadāyakattherassāpadānaṁ aṭṭhamaṁ.


pli: Therāpadāna


pli: Padumakesaravagga


pli: 9 Buddhasaññakattheraapadāna


pli: “Udentaṁ sataraṁsiṁva,


pli: pītaraṁsiṁva bhāṇumaṁ;


pli: Vanantaragataṁ santaṁ,


pli: lokajeṭṭhaṁ narāsabhaṁ.


pli: Addasaṁ supinantena,


pli: siddhatthaṁ lokanāyakaṁ;


pli: Tattha cittaṁ pasādetvā,


pli: sugatiṁ upapajjahaṁ.


pli: Catunnavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā buddhasaññako thero imā gāthāyo abhāsitthāti.


pli: Buddhasaññakattherassāpadānaṁ navamaṁ.


pli: Therāpadāna


pli: Padumakesaravagga


pli: Pabbhāradāyakattheraapadāna


pli: “Piyadassino bhagavato,


pli: pabbhāro sodhito mayā;


pli: Ghaṭakañca upaṭṭhāsiṁ,


pli: paribhogāya tādino.


pli: Taṁ me buddho viyākāsi,


pli: piyadassī mahāmuni;


pli: Sahassakaṇḍo satabheṇḍu,


pli: dhajālu haritāmayo.


pli: Nibbattissati so yūpo,


pli: ratanañca anappakaṁ;


pli: Pabbhāradānaṁ datvāna,


pli: kappaṁ saggamhi modahaṁ.


pli: Ito bāttiṁsakappamhi,


pli: susuddho nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pabbhāradāyako thero imā gāthāyo abhāsitthāti.


pli: Pabbhāradāyakattherassāpadānaṁ dasamaṁ.


pli: Padumakesaravaggo ekatiṁsatimo.


pli: Tassuddānaṁ


pli: Kesaraṁ gandhamannañca,


pli: dhammasaññī phalena ca;


pli: Pasādārāmadāyī ca,


pli: lepako buddhasaññako;


pli: Pabbhārado ca gāthāyo,


pli: ekapaññāsa kittitā.


title_pli: Therāpadāna Ārakkhadāyakavagga

pli: Therāpadāna


pli: Ārakkhadāyakavagga


pli: Ārakkhadāyakattheraapadāna


pli: “Dhammadassissa munino,


pli: vati kārāpitā mayā;


pli: Ārakkho ca mayā dinno,


pli: dvipadindassa tādino.


pli: Aṭṭhārase kappasate,


pli: yaṁ kammamakariṁ tadā;


pli: Tena kammavisesena,


pli: patto me āsavakkhayo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ārakkhadāyako thero imā gāthāyo abhāsitthāti.


pli: Ārakkhadāyakattherassāpadānaṁ paṭhamaṁ.


pli: Therāpadāna


pli: Ārakkhadāyakavagga


pli: Bhojanadāyakattheraapadāna


pli: “Sujāto sālalaṭṭhīva,


pli: sobhañjanamivuggato;


pli: Indalaṭṭhirivākāse,


pli: virocati sadā jino.


pli: Tassa devātidevassa,


pli: vessabhussa mahesino;


pli: Adāsi bhojanamahaṁ,


pli: vippasannena cetasā.


pli: Taṁ me buddho anumodi,


pli: sayambhū aparājito;


pli: Bhave nibbattamānamhi,


pli: phalaṁ nibbattatū tava.


pli: Ekattiṁse ito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: bhojanassa idaṁ phalaṁ.


pli: Pañcavīse ito kappe,


pli: eko āsiṁ amittako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhojanadāyako thero imā gāthāyo abhāsitthāti.


pli: Bhojanadāyakattherassāpadānaṁ dutiyaṁ.


pli: Therāpadāna


pli: Ārakkhadāyakavagga


pli: Gatasaññakattheraapadāna


pli: “Ākāseva padaṁ natthi,


pli: ambare anilañjase;


pli: Siddhatthaṁ jinamaddakkhiṁ,


pli: gacchantaṁ tidivaṅgaṇe.


pli: Anileneritaṁ disvā,


pli: sammāsambuddhacīvaraṁ;


pli: Vitti mamāhu tāvade,


pli: disvāna gamanaṁ muniṁ.


pli: Catunnavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gatasaññako thero imā gāthāyo abhāsitthāti.


pli: Gatasaññakattherassāpadānaṁ tatiyaṁ.


pli: Therāpadāna


pli: Ārakkhadāyakavagga


pli: Sattapadumiyattheraapadāna


pli: “Nadīkūle vasāmahaṁ,


pli: nesādo nāma brāhmaṇo;


pli: Satapattehi pupphehi,


pli: sammajjitvāna assamaṁ.


pli: Suvaṇṇavaṇṇaṁ sambuddhaṁ,


pli: Siddhatthaṁ lokanāyakaṁ;


pli: Disvā nabhena gacchantaṁ,


pli: Hāso me udapajjatha.


pli: Paccuggantvāna sambuddhaṁ,


pli: lokajeṭṭhaṁ narāsabhaṁ;


pli: Assamaṁ atināmetvā,


pli: jalajaggehi okiriṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito te sattame kappe,


pli: caturo pādapāvarā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sattapadumiyo thero imā gāthāyo abhāsitthāti.


pli: Therāpadāna


pli: Ārakkhadāyakavagga


pli: Pupphāsanadāyakattheraapadāna


pli: “Suvaṇṇavaṇṇaṁ sambuddhaṁ,


pli: Pītaraṁsiṁva bhāṇumaṁ;


pli: Avidūrena gacchantaṁ,


pli: Siddhatthaṁ aparājitaṁ.


pli: Tassa paccuggamitvāna,


pli: pavesetvāna assamaṁ;


pli: Pupphāsanaṁ mayā dinnaṁ,


pli: vippasannena cetasā.


pli: Añjaliṁ paggahetvāna,


pli: vedajāto tadā ahaṁ;


pli: Buddhe cittaṁ pasādetvā,


pli: taṁ kammaṁ pariṇāmayiṁ.


pli: Yaṁ me atthi kataṁ puññaṁ,


pli: sayambhumhaparājite;


pli: Sabbena tena kusalena,


pli: vimalo homi sāsane.


pli: Catunnavutito kappe,


pli: pupphāsanamadaṁ tadā;


pli: Duggatiṁ nābhijānāmi,


pli: pupphāsanassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pupphāsanadāyako thero imā gāthāyo abhāsitthāti.


pli: Therāpadāna


pli: Ārakkhadāyakavagga


pli: 6 Āsanasanthavikattheraapadāna


pli: “Cetiyaṁ uttamaṁ nāma,


pli: sikhino lokabandhuno;


pli: Araññe irīṇe vane,


pli: andhāhiṇḍāmahaṁ tadā.


pli: Pavanā nikkhamantena,


pli: diṭṭhaṁ sīhāsanaṁ mayā;


pli: Ekaṁsaṁ añjaliṁ katvā,


pli: santhaviṁ lokanāyakaṁ.


pli: Divasabhāgaṁ thavitvāna,


pli: buddhaṁ lokagganāyakaṁ;


pli: Haṭṭho haṭṭhena cittena,


pli: imaṁ vācaṁ udīrayiṁ.


pli: ‘Namo te purisājañña,


pli: namo te purisuttama;


pli: Sabbaññūsi mahāvīra,


pli: lokajeṭṭha narāsabha’.


pli: Abhitthavitvā sikhinaṁ,


pli: nimittakaraṇenahaṁ;


pli: Āsanaṁ abhivādetvā,


pli: pakkāmiṁ uttarāmukho.


pli: Ekattiṁse ito kappe,


pli: yaṁ thaviṁ vadataṁ varaṁ;


pli: Duggatiṁ nābhijānāmi,


pli: thomanāya idaṁ phalaṁ.


pli: Sattavīse ito kappe,


pli: atulā satta āsu te;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā āsanasanthaviko thero imā gāthāyo abhāsitthāti.


pli: Therāpadāna


pli: Ārakkhadāyakavagga


pli: Saddasaññakattheraapadāna


pli: “Sudassano mahāvīro,


pli: deseti amataṁ padaṁ;


pli: Parivuto sāvakehi,


pli: vasati gharamuttame.


pli: Tāya vācāya madhurāya,


pli: saṅgaṇhāti mahājanaṁ;


pli: Ghoso ca vipulo āsi,


pli: āsīso devamānuse.


pli: Nigghosasaddaṁ sutvāna,


pli: siddhatthassa mahesino;


pli: Sadde cittaṁ pasādetvā,


pli: avandiṁ lokanāyakaṁ.


pli: Catunnavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saddasaññako thero imā gāthāyo abhāsitthāti.


pli: Saddasaññakattherassāpadānaṁ sattamaṁ.


pli: Subhūtivagga


pli: Khomadāyakattheraapadāna


pli: “Nagare bandhumatiyā,


pli: ahosiṁ vāṇijo tadā;


pli: Teneva dāraṁ posemi,


pli: ropemi bījasampadaṁ.


pli: Rathiyaṁ paṭipannassa,


pli: vipassissa mahesino;


pli: Ekaṁ khomaṁ mayā dinnaṁ,


pli: kusalatthāya satthuno.


pli: Ekanavutito kappe,


pli: yaṁ khomamadadiṁ tadā;


pli: Duggatiṁ nābhijānāmi,


pli: khomadānassidaṁ phalaṁ.


pli: Sattarase ito kappe,


pli: eko sindhavasandhano;


pli: Sattaratanasampanno,


pli: catudīpamhi issaro.


pli: Paṭisambhidā catasso,


pli: Vimokkhāpi ca aṭṭhime;


pli: Chaḷabhiññā sacchikatā,


pli: Kataṁ buddhassa sāsanaṁ”.


pli: Itthaṁ sudaṁ āyasmā khomadāyako thero imā gāthāyo abhāsitthāti.


pli: Khomadāyakattherassāpadānaṁ dasamaṁ.


pli: Subhūti upavāno ca,


pli: saraṇo sīlagāhako;


pli: Annasaṁsāvako dhūpo,


pli: pulino uttiyena ca.


pli: Añjalī khomadāyī ca,


pli: daseva tatiye gaṇe;


pli: Pañcāsītisataṁ vuttā,


pli: gāthāyo sabbapiṇḍitā.


pli: Subhūtivaggo tatiyo.


pli: Catutthabhāṇavāraṁ.


pli: Therāpadāna


pli: Ārakkhadāyakavagga


pli: Tiraṁsiyattheraapadāna


pli: “Kesariṁ abhijātaṁva,


pli: aggikkhandhaṁva pabbate;


pli: Obhāsentaṁ disā sabbā,


pli: siddhatthaṁ pabbatantare.


pli: Sūriyassa ca ālokaṁ,


pli: candālokaṁ tatheva ca;


pli: Buddhālokañca disvāna,


pli: vitti me udapajjatha.


pli: Tayo āloke disvāna,


pli: sambuddhaṁ sāvakuttamaṁ;


pli: Ekaṁsaṁ ajinaṁ katvā,


pli: santhaviṁ lokanāyakaṁ.


pli: Tayo hi ālokakarā,


pli: loke lokatamonudā;


pli: Cando ca sūriyo cāpi,


pli: buddho ca lokanāyako.


pli: Opammaṁ upadassetvā,


pli: kittito me mahāmuni;


pli: Buddhassa vaṇṇaṁ kittetvā,


pli: kappaṁ saggamhi modahaṁ.


pli: Catunnavutito kappe,


pli: yaṁ buddhamabhikittayiṁ;


pli: Duggatiṁ nābhijānāmi,


pli: kittanāya idaṁ phalaṁ.


pli: Ekasaṭṭhimhito kappe,


pli: eko ñāṇadharo ahu;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiraṁsiyo thero imā gāthāyo abhāsitthāti.


pli: Tiraṁsiyattherassāpadānaṁ aṭṭhamaṁ.


pli: Therāpadāna


pli: Ārakkhadāyakavagga


pli: 9 Kandalipupphiyattheraapadāna


pli: “Sindhuyā nadiyā tīre,


pli: ahosiṁ kassako tadā;


pli: Parakammāyane yutto,


pli: parabhattaṁ apassito.


pli: Sindhuṁ anucarantohaṁ,


pli: siddhatthaṁ jinamaddasaṁ;


pli: Samādhinā nisinnaṁva,


pli: satapattaṁva pupphitaṁ.


pli: Satta kandalipupphāni,


pli: vaṇṭe chetvānahaṁ tadā;


pli: Matthake abhiropesiṁ,


pli: buddhassādiccabandhuno.


pli: Suvaṇṇavaṇṇaṁ sambuddhaṁ,


pli: Anukūle samāhitaṁ;


pli: Tidhāpabhinnamātaṅgaṁ,


pli: Kuñjaraṁva durāsadaṁ.


pli: Tamahaṁ upagantvāna,


pli: nipakaṁ bhāvitindriyaṁ;


pli: Añjaliṁ paggahetvāna,


pli: avandiṁ satthuno ahaṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kandalipupphiyo thero imā gāthāyo abhāsitthāti.


pli: Therāpadāna


pli: Ārakkhadāyakavagga


pli: Kumudamāliyattheraapadāna


pli: “Usabhaṁ pavaraṁ vīraṁ,


pli: mahesiṁ vijitāvinaṁ;


pli: Vipassinaṁ mahāvīraṁ,


pli: abhijātaṁva kesariṁ.


pli: Rathiyaṁ paṭipajjantaṁ,


pli: āhutīnaṁ paṭiggahaṁ;


pli: Gahetvā kumudaṁ mālaṁ,


pli: buddhaseṭṭhaṁ samokiriṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kumudamāliyo thero imā gāthāyo abhāsitthāti.


pli: Kumudamāliyattherassāpadānaṁ dasamaṁ.


pli: Ārakkhadāyakavaggo bāttiṁsatimo.


pli: Tassuddānaṁ


pli: Ārakkhado bhojanado,


pli: gatasaññī padumiyo;


pli: Pupphāsanī santhaviko,


pli: saddasaññī tiraṁsiyo;


pli: Kandaliko kumudī ca,


pli: sattapaññāsa gāthakāti.


title_pli: Therāpadāna Umāpupphiyavagga

pli: Therāpadāna


pli: Umāpupphiyavagga


pli: 1 Umāpupphiyattheraapadāna


pli: “Samāhitaṁ samāpannaṁ,


pli: siddhatthamaparājitaṁ;


pli: Samādhinā upaviṭṭhaṁ,


pli: addasāhaṁ naruttamaṁ.


pli: Umāpupphaṁ gahetvāna,


pli: buddhassa abhiropayiṁ;


pli: Sabbapupphā ekasīsā,


pli: uddhaṁvaṇṭā adhomukhā.


pli: Sucittā viya tiṭṭhante,


pli: ākāse pupphasantharā;


pli: Tena cittappasādena,


pli: tusitaṁ upapajjahaṁ.


pli: Catunnavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Pañcapaññāsito kappe,


pli: eko āsiṁ mahīpati;


pli: Samantachadano nāma,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā umāpupphiyo thero imā gāthāyo abhāsitthāti.


pli: Umāpupphiyattherassāpadānaṁ paṭhamaṁ.


pli: Therāpadāna


pli: Umāpupphiyavagga


pli: 2 Pulinapūjakattheraapadāna


pli: “Kakudhaṁ vilasantaṁva,


pli: nisabhājāniyaṁ yathā;


pli: Osadhiṁva virocantaṁ,


pli: obhāsantaṁ narāsabhaṁ.


pli: Añjaliṁ paggahetvāna,


pli: avandiṁ satthuno ahaṁ;


pli: Satthāraṁ parivaṇṇesiṁ,


pli: sakakammena tosayiṁ.


pli: Susuddhaṁ pulinaṁ gayha,


pli: gatamagge samokiriṁ;


pli: Ucchaṅgena gahetvāna,


pli: vipassissa mahesino.


pli: Tato upaḍḍhapulinaṁ,


pli: vippasannena cetasā;


pli: Divāvihāre osiñciṁ,


pli: dvipadindassa tādino.


pli: Ekanavutito kappe,


pli: pulinaṁ yamasiñcahaṁ;


pli: Duggatiṁ nābhijānāmi,


pli: pulinassa idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pulinapūjako thero imā gāthāyo abhāsitthāti.


pli: Pulinapūjakattherassāpadānaṁ dutiyaṁ.


pli: Therāpadāna


pli: Umāpupphiyavagga


pli: Hāsajanakattheraapadāna


pli: “Dumagge paṁsukūlakaṁ,


pli: laggaṁ disvāna satthuno;


pli: Añjaliṁ paggahetvāna,


pli: bhiyyo uccāritaṁ mayā.


pli: Dūrato pana disvāna,


pli: hāso me udapajjatha;


pli: bhiyyo cittaṁ pasādayiṁ.


pli: Ekanavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā hāsajanako thero imā gāthāyo abhāsitthāti.


pli: Hāsajanakattherassāpadānaṁ tatiyaṁ.


pli: Therāpadāna


pli: Umāpupphiyavagga


pli: Yaññasāmikattheraapadāna


pli: “Jātiyā sattavassohaṁ,


pli: ahosiṁ mantapāragū;


pli: Kulavattaṁ adhāresiṁ,


pli: yañño ussāhito mayā.


pli: Cullāsītisahassāni,


pli: pasū haññanti me tadā;


pli: Sārathambhupanītāni,


pli: yaññatthāya upaṭṭhitā.


pli: Ukkāmukhapahaṭṭhova,


pli: khadiraṅgārasannibho;


pli: Udayantova sūriyo,


pli: puṇṇamāyeva candimā.


pli: Siddhattho sabbasiddhattho,


pli: tilokamahito hito;


pli: Upagantvāna sambuddho,


pli: idaṁ vacanamabravi.


pli: ‘Ahiṁsā sabbapāṇīnaṁ,


pli: kumāra mama ruccati;


pli: Theyyā ca aticārā ca,


pli: majjapānā ca ārati.


pli: Rati ca samacariyāya,


pli: bāhusaccaṁ kataññutā;


pli: Diṭṭhe dhamme parattha ca,


pli: dhammā ete pasaṁsiyā.


pli: Ete dhamme bhāvayitvā,


pli: sabbasattahite rato;


pli: Buddhe cittaṁ pasādetvā,


pli: bhāvehi maggamuttamaṁ’.


pli: Idaṁ vatvāna sabbaññū,


pli: lokajeṭṭho narāsabho;


pli: Mamevaṁ anusāsitvā,


pli: vehāsaṁ uggato gato.


pli: Pubbe cittaṁ visodhetvā,


pli: pacchā cittaṁ pasādayiṁ;


pli: Tena cittappasādena,


pli: tusitaṁ upapajjahaṁ.


pli: Catunnavutito kappe,


pli: yadā cittaṁ pasādayiṁ;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā yaññasāmiko thero imā gāthāyo abhāsitthāti.


pli: Yaññasāmikattherassāpadānaṁ catutthaṁ.


pli: Therāpadāna


pli: Umāpupphiyavagga


pli: Nimittasaññakattheraapadāna


pli: “Candabhāgānadītīre,


pli: vasāmi assame ahaṁ;


pli: Suvaṇṇamigamaddakkhiṁ,


pli: carantaṁ vipine ahaṁ.


pli: Mige cittaṁ pasādetvā,


pli: lokajeṭṭhaṁ anussariṁ;


pli: Tena cittappasādena,


pli: aññe buddhe anussariṁ.


pli: Abbhatītā ca ye buddhā,


pli: vattamānā anāgatā;


pli: Evamevaṁ virocanti,


pli: migarājāva te tayo.


pli: Catunnavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Sattavīse ito kappe,


pli: eko āsiṁ mahīpati;


pli: Araññasattho nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nimittasaññako thero imā gāthāyo abhāsitthāti.


pli: Therāpadāna


pli: Umāpupphiyavagga


pli: Annasaṁsāvakattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ antarāpaṇe;


pli: Kañcanagghiyasaṅkāsaṁ,


pli: Bāttiṁsavaralakkhaṇaṁ.


pli: Siddhatthaṁ sabbasiddhatthaṁ,


pli: anejaṁ aparājitaṁ;


pli: Sambuddhaṁ atināmetvā,


pli: bhojayiṁ taṁ mahāmuniṁ.


pli: Muni kāruṇiko loke,


pli: obhāsayi mamaṁ tadā;


pli: Buddhe cittaṁ pasādetvā,


pli: kappaṁ saggamhi modahaṁ.


pli: Catunnavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: bhikkhādānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā annasaṁsāvako thero imā gāthāyo abhāsitthāti.


pli: Annasaṁsāvakattherassāpadānaṁ chaṭṭhaṁ.


pli: Therāpadāna


pli: Umāpupphiyavagga


pli: Nigguṇḍipupphiyattheraapadāna


pli: “Yadā devo devakāyā,


pli: cavate āyusaṅkhayā;


pli: Tayo saddā niccharanti,


pli: devānaṁ anumodataṁ.


pli: ‘Ito bho sugatiṁ gaccha,


pli: manussānaṁ sahabyataṁ;


pli: Manussabhūto saddhamme,


pli: labha saddhaṁ anuttaraṁ.


pli: Sā te saddhā niviṭṭhāssa,


pli: mūlajātā patiṭṭhitā;


pli: Yāvajīvaṁ asaṁhīrā,


pli: saddhamme suppavedite.


pli: Kāyena kusalaṁ katvā,


pli: vācāya kusalaṁ bahuṁ;


pli: Manasā kusalaṁ katvā,


pli: abyāpajjaṁ nirūpadhiṁ.


pli: Tato opadhikaṁ puññaṁ,


pli: katvā dānena taṁ bahuṁ;


pli: Aññepi macce saddhamme,


pli: brahmacariye nivesaya’.


pli: Imāya anukampāya,


pli: devādevaṁ yadā vidū;


pli: Cavantaṁ anumodanti,


pli: ehi deva punappunaṁ.


pli: ‘Saṁvego me tadā āsi,


pli: devasaṅghe samāgate;


pli: Kaṁsu nāma ahaṁ yoniṁ,


pli: gamissāmi ito cuto’.


pli: Mama saṁvegamaññāya,


pli: samaṇo bhāvitindriyo;


pli: Mamuddharitukāmo so,


pli: āgacchi mama santikaṁ.


pli: Sumano nāma nāmena,


pli: padumuttarasāvako;


pli: Atthadhammānusāsitvā,


pli: saṁvejesi mamaṁ tadā.


pli: Dvādasamaṁ bhāṇavāraṁ.


pli: Tassāhaṁ vacanaṁ sutvā,


pli: buddhe cittaṁ pasādayiṁ;


pli: Taṁ dhīraṁ abhivādetvā,


pli: tattha kālaṅkato ahaṁ.


pli: Upapajjiṁ sa tattheva,


pli: sukkamūlena codito;


pli: Vasanto mātukucchimhi,


pli: puna dhāreti mātuyā.


pli: Tamhā kāyā cavitvāna,


pli: tidase upapajjahaṁ;


pli: Etthantare na passāmi,


pli: domanassamahaṁ tadā.


pli: Tāvatiṁsā cavitvāna,


pli: mātukucchiṁ samokkamiṁ;


pli: Nikkhamitvāna kucchimhā,


pli: kaṇhasukkaṁ ajānahaṁ.


pli: Jātiyā sattavassova,


pli: ārāmaṁ pāvisiṁ ahaṁ;


pli: Gotamassa bhagavato,


pli: sakyaputtassa tādino.


pli: Vitthārike pāvacane,


pli: bāhujaññamhi sāsane;


pli: Addasaṁ sāsanakare,


pli: bhikkhavo tattha satthuno.


pli: Sāvatthi nāma nagaraṁ,


pli: rājā tatthāsi kosalo;


pli: Rathena nāgayuttena,


pli: upesi bodhimuttamaṁ.


pli: Tassāhaṁ nāgaṁ disvāna,


pli: pubbakammaṁ anussariṁ;


pli: Añjaliṁ paggahetvāna,


pli: samayaṁ agamāsahaṁ.


pli: pabbajiṁ anagāriyaṁ;


pli: Yo so buddhaṁ upaṭṭhāsi,


pli: ānando nāma sāvako.


pli: Gatimā dhitimā ceva,


pli: satimā ca bahussuto;


pli: Rañño cittaṁ pasādento,


pli: niyyādesi mahājuti.


pli: Tassāhaṁ dhammaṁ sutvāna,


pli: Tattheva ṭhitako santo,


pli: arahattamapāpuṇiṁ.


pli: Ekaṁsaṁ cīvaraṁ katvā,


pli: sire katvāna añjaliṁ;


pli: Sambuddhaṁ abhivādetvā,


pli: imaṁ vācaṁ udīrayiṁ.


pli: ‘Padumuttarabuddhassa,


pli: dvipadindassa satthuno;


pli: Nigguṇḍipupphaṁ paggayha,


pli: sīhāsane ṭhapesahaṁ.


pli: Tena kammena dvipadinda,


pli: lokajeṭṭha narāsabha;


pli: Pattomhi acalaṁ ṭhānaṁ,


pli: hitvā jayaparājayaṁ’.


pli: Pañcavīsasahassamhi,


pli: kappānaṁ manujādhipā;


pli: Abbudanirabbudāni,


pli: aṭṭhaṭṭhāsiṁsu khattiyā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nigguṇḍipupphiyo thero imā gāthāyo abhāsitthāti.


title_pli: Therāpadāna Kuṇḍadhānavagga

pli: Therāpadāna


pli: Kuṇḍadhānavagga


pli: Kuṇḍadhānattheraapadāna


pli: “Sattāhaṁ paṭisallīnaṁ,


pli: sayambhuṁ aggapuggalaṁ;


pli: Pasannacitto sumano,


pli: buddhaseṭṭhaṁ upaṭṭhahiṁ.


pli: Vuṭṭhitaṁ kālamaññāya,


pli: padumuttaraṁ mahāmuniṁ;


pli: Mahantiṁ kadalīkaṇṇiṁ,


pli: gahetvā upagacchahaṁ.


pli: Paṭiggahetvā bhagavā,


pli: sabbaññū lokanāyako;


pli: Mama cittaṁ pasādento,


pli: paribhuñji mahāmuni.


pli: Paribhuñjitvā sambuddho,


pli: satthavāho anuttaro;


pli: Sakāsane nisīditvā,


pli: imā gāthā abhāsatha.


pli: ‘Ye ca santi samitāro,


pli: yakkhā imamhi pabbate;


pli: Araññe bhūtabhabyāni,


pli: suṇantu vacanaṁ mama.


pli: Yo so buddhaṁ upaṭṭhāsi,


pli: migarājaṁva kesariṁ;


pli: Tamahaṁ kittayissāmi,


pli: suṇātha mama bhāsato.


pli: Ekādasañcakkhattuṁ so,


pli: devarājā bhavissati;


pli: Catutiṁsatikkhattuñca,


pli: cakkavattī bhavissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Akkositvāna samaṇe,


pli: sīlavante anāsave;


pli: Pāpakammavipākena,


pli: nāmadheyyaṁ labhissati.


pli: Tassa dhamme sudāyādo,


pli: oraso dhammanimmito;


pli: Kuṇḍadhānoti nāmena,


pli: sāvako so bhavissati’.


pli: Pavivekamanuyutto,


pli: jhāyī jhānarato ahaṁ;


pli: Tosayitvāna satthāraṁ,


pli: viharāmi anāsavo.


pli: Sāvakehi parivuto,


pli: bhikkhusaṅghapurakkhato;


pli: Bhikkhusaṅghe nisīditvā,


pli: salākaṁ gāhayī jino.


pli: Ekaṁsaṁ cīvaraṁ katvā,


pli: vanditvā lokanāyakaṁ;


pli: Vadataṁ varassa purato,


pli: paṭhamaṁ aggahesahaṁ.


pli: Tena kammena bhagavā,


pli: dasasahassikampako;


pli: aggaṭṭhāne ṭhapesi maṁ.


pli: Vīriyaṁ me dhuradhorayhaṁ,


pli: yogakkhemādhivāhanaṁ;


pli: Dhāremi antimaṁ dehaṁ,


pli: sammāsambuddhasāsane.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā kuṇḍadhāno thero imā gāthāyo abhāsitthāti.


pli: Kuṇḍadhānattherassāpadānaṁ paṭhamaṁ.


pli: Therāpadāna


pli: Umāpupphiyavagga


pli: 8 Sumanāveḷiyattheraapadāna


pli: “Vessabhussa bhagavato,


pli: lokajeṭṭhassa tādino;


pli: Sabbe janā samāgamma,


pli: mahāpūjaṁ karonti te.


pli: Sudhāya piṇḍaṁ katvāna,


pli: āveḷaṁ sumanāyahaṁ;


pli: Sīhāsanassa purato,


pli: abhiropesahaṁ tadā.


pli: pekkhanti pupphamuttamaṁ;


pli: Kenidaṁ pūjitaṁ pupphaṁ,


pli: buddhaseṭṭhassa tādino.


pli: Tena cittappasādena,


pli: nimmānaṁ upapajjahaṁ;


pli: Anubhomi sakaṁ kammaṁ,


pli: pubbe sukatamattano.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Sabbesānaṁ piyo homi,


pli: pupphapūjāyidaṁ phalaṁ.


pli: Nābhijānāmi kāyena,


pli: vācāya uda cetasā;


pli: Saṁyatānaṁ tapassīnaṁ,


pli: kataṁ akkositaṁ mayā.


pli: Tena sucaritenāhaṁ,


pli: cittassa paṇidhīhi ca;


pli: Sabbesaṁ pūjito homi,


pli: anakkosassidaṁ phalaṁ.


pli: Ito ekādase kappe,


pli: sahassārosi khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sumanāveḷiyo thero imā gāthāyo abhāsitthāti.


pli: Sumanāveḷiyattherassāpadānaṁ aṭṭhamaṁ.


pli: Therāpadāna


pli: Umāpupphiyavagga


pli: 9 Pupphacchattiyattheraapadāna


pli: “Siddhatthassa bhagavato,


pli: lokajeṭṭhassa tādino;


pli: Saccaṁ pakāsayantassa,


pli: nibbāpentassa pāṇino.


pli: Jalajaṁ āharitvāna,


pli: satapattaṁ manoramaṁ;


pli: Pupphassa chattaṁ katvāna,


pli: buddhassa abhiropayiṁ.


pli: Siddhattho ca lokavidū,


pli: āhutīnaṁ paṭiggaho;


pli: Bhikkhusaṅghe ṭhito satthā,


pli: imaṁ gāthaṁ abhāsatha.


pli: ‘Yo me cittaṁ pasādetvā,


pli: pupphacchattaṁ adhārayiṁ;


pli: Tena cittappasādena,


pli: duggatiṁ so na gacchati’.


pli: Idaṁ vatvāna sambuddho,


pli: siddhattho lokanāyako;


pli: Uyyojetvāna parisaṁ,


pli: vehāsaṁ nabhamuggami.


pli: Vuṭṭhite naradevamhi,


pli: setacchattampi vuṭṭhahi;


pli: Purato buddhaseṭṭhassa,


pli: gacchati chattamuttamaṁ.


pli: Catunnavutito kappe,


pli: yaṁ chattaṁ abhiropayiṁ;


pli: Duggatiṁ nābhijānāmi,


pli: pupphacchattassidaṁ phalaṁ.


pli: Catusattatikappamhi,


pli: aṭṭha jalasikhā ahū;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pupphacchattiyo thero imā gāthāyo abhāsitthāti.


pli: Therāpadāna


pli: Umāpupphiyavagga


pli: Saparivārachattadāyakattheraapadāna


pli: “Padumuttaro lokavidū,


pli: āhutīnaṁ paṭiggaho;


pli: Ākāse jalavuṭṭhīva,


pli: vassate dhammavuṭṭhiyā.


pli: Tamaddasāsiṁ sambuddhaṁ,


pli: desentaṁ amataṁ padaṁ;


pli: Sakaṁ cittaṁ pasādetvā,


pli: agamāsiṁ sakaṁ gharaṁ.


pli: Chattaṁ alaṅkataṁ gayha,


pli: upagacchiṁ naruttamaṁ;


pli: Haṭṭho haṭṭhena cittena,


pli: ākāse ukkhipiṁ ahaṁ.


pli: Susaṅgahitayānaṁva,


pli: dantova sāvakuttamo;


pli: Upagantvāna sambuddhaṁ,


pli: matthake sampatiṭṭhahi.


pli: Anukampako kāruṇiko,


pli: buddho lokagganāyako;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yena chattamidaṁ dinnaṁ,


pli: alaṅkataṁ manoramaṁ;


pli: Tena cittappasādena,


pli: duggatiṁ so na gacchati.


pli: Sattakkhattuñca devesu,


pli: devarajjaṁ karissati;


pli: Bāttiṁsakkhattuñca rājā,


pli: cakkavattī bhavissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo’.


pli: Buddhassa giramaññāya,


pli: vācāsabhimudīritaṁ;


pli: Pasannacitto sumano,


pli: bhiyyo hāsaṁ janesahaṁ.


pli: Jahitvā mānusaṁ yoniṁ,


pli: Dibbaṁ yoniṁ samajjhagaṁ;


pli: Vimānamuttamaṁ mayhaṁ,


pli: Abbhuggataṁ manoramaṁ.


pli: Vimānā nikkhamantassa,


pli: setacchattaṁ dharīyati;


pli: Tadā saññaṁ paṭilabhiṁ,


pli: pubbakammassidaṁ phalaṁ.


pli: Devalokā cavitvāna,


pli: manussattañca āgamiṁ;


pli: Chattiṁsakkhattuṁ cakkavattī,


pli: sattakappasatamhito.


pli: Tamhā kāyā cavitvāna,


pli: āgacchiṁ tidasaṁ puraṁ;


pli: Saṁsaritvānupubbena,


pli: mānusaṁ punarāgamiṁ.


pli: Okkantaṁ mātukucchiṁ maṁ,


pli: setacchattaṁ adhārayuṁ;


pli: Jātiyā sattavassohaṁ,


pli: pabbajiṁ anagāriyaṁ.


pli: Sunando nāma nāmena,


pli: brāhmaṇo mantapāragū;


pli: Phalikaṁ chattamādāya,


pli: sāvakaggassa so tadā.


pli: Anumodi mahāvīro,


pli: sāriputto mahākathī;


pli: Sutvānumodanaṁ tassa,


pli: pubbakammamanussariṁ.


pli: Añjaliṁ paggahetvāna,


pli: sakaṁ cittaṁ pasādayiṁ;


pli: Saritvā purimaṁ kammaṁ,


pli: arahattamapāpuṇiṁ.


pli: Uṭṭhāya āsanā tamhā,


pli: sire katvāna añjaliṁ;


pli: Sambuddhaṁ abhivādetvā,


pli: imaṁ vācaṁ udīrayiṁ.


pli: Satasahassito kappe,


pli: buddho loke anuttaro;


pli: Padumuttaro lokavidū,


pli: āhutīnaṁ paṭiggaho.


pli: Tassa chattaṁ mayā dinnaṁ,


pli: vicittaṁ samalaṅkataṁ;


pli: Ubho hatthehi paggaṇhi,


pli: sayambhū aggapuggalo.


pli: Aho buddhā aho dhammā,


pli: aho no satthusampadā;


pli: Ekacchattassa dānena,


pli: duggatiṁ nupapajjahaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsave pariññāya,


pli: viharāmi anāsavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saparivārachattadāyako thero imā gāthāyo abhāsitthāti.


pli: Umāpupphiyavaggo tettiṁsatimo.


pli: Tassuddānaṁ


pli: Umāpupphañca pulinaṁ,


pli: hāso yañño nimittako;


pli: Saṁsāvako nigguṇḍī ca,


pli: sumanaṁ pupphachattako;


pli: Saparivārachatto ca,


pli: gāthā sattasatuttarāti.


title_pli: Therāpadāna Gandhodakavagga

pli: Therāpadāna


pli: Gandhodakavagga


pli: Gandhadhūpiyattheraapadāna


pli: “Siddhatthassa bhagavato,


pli: gandhadhūpaṁ adāsahaṁ;


pli: Sumanehi paṭicchannaṁ,


pli: buddhānucchavikañca taṁ.


pli: Kañcanagghiyasaṅkāsaṁ,


pli: buddhaṁ lokagganāyakaṁ;


pli: Indīvaraṁva jalitaṁ,


pli: ādittaṁva hutāsanaṁ.


pli: Byagghusabhaṁva pavaraṁ,


pli: abhijātaṁva kesariṁ;


pli: Nisinnaṁ samaṇānaggaṁ,


pli: bhikkhusaṅghapurakkhataṁ.


pli: Disvā cittaṁ pasādetvā,


pli: paggahetvāna añjaliṁ;


pli: Vanditvā satthuno pāde,


pli: pakkāmiṁ uttarāmukho.


pli: Catunnavutito kappe,


pli: yaṁ gandhamadadiṁ tadā;


pli: Duggatiṁ nābhijānāmi,


pli: gandhapūjāyidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā gandhadhūpiyo thero imā gāthāyo abhāsitthāti.


pli: Gandhadhūpiyattherassāpadānaṁ paṭhamaṁ.


pli: Therāpadāna


pli: Gandhodakavagga


pli: Udakapūjakattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ anilañjase;


pli: Ghatāsanaṁva jalitaṁ,


pli: Ādittaṁva hutāsanaṁ.


pli: Pāṇinā udakaṁ gayha,


pli: ākāse ukkhipiṁ ahaṁ;


pli: Sampaṭicchi mahāvīro,


pli: buddho kāruṇiko isi.


pli: Antalikkhe ṭhito satthā,


pli: padumuttaranāmako;


pli: Mama saṅkappamaññāya,


pli: imaṁ gāthamabhāsatha.


pli: ‘Iminā dakadānena,


pli: pītiuppādanena ca;


pli: Kappasatasahassampi,


pli: duggatiṁ nupapajjati’.


pli: Tena kammena dvipadinda,


pli: lokajeṭṭha narāsabha;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Sahassarājanāmena,


pli: tayo ca cakkavattino;


pli: Pañcasaṭṭhikappasate,


pli: cāturantā janādhipā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā udakapūjako thero imā gāthāyo abhāsitthāti.


pli: Udakapūjakattherassāpadānaṁ dutiyaṁ.


pli: Therāpadāna


pli: Gandhodakavagga


pli: Punnāgapupphiyattheraapadāna


pli: “Kānanaṁ vanamogayha,


pli: vasāmi luddako ahaṁ;


pli: Punnāgaṁ pupphitaṁ disvā,


pli: buddhaseṭṭhaṁ anussariṁ.


pli: Taṁ pupphaṁ ocinitvāna,


pli: sugandhaṁ gandhitaṁ subhaṁ;


pli: Thūpaṁ katvāna puline,


pli: buddhassa abhiropayiṁ.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekamhi navute kappe,


pli: eko āsiṁ tamonudo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā punnāgapupphiyo thero imā gāthāyo abhāsitthāti.


pli: Therāpadāna


pli: Gandhodakavagga


pli: Ekadussadāyakattheraapadāna


pli: “Nagare haṁsavatiyā,


pli: ahosiṁ tiṇahārako;


pli: Tiṇahārena jīvāmi,


pli: tena posemi dārake.


pli: Padumuttaro nāma jino,


pli: sabbadhammāna pāragū;


pli: Tamandhakāraṁ nāsetvā,


pli: uppajji lokanāyako.


pli: Sake ghare nisīditvā,


pli: evaṁ cintesahaṁ tadā;


pli: ‘Buddho loke samuppanno,


pli: deyyadhammo ca natthi me.


pli: Idaṁ me sāṭakaṁ ekaṁ,


pli: natthi me koci dāyako;


pli: Dukkho nirayasamphasso,


pli: ropayissāmi dakkhiṇaṁ’.


pli: Evāhaṁ cintayitvāna,


pli: sakaṁ cittaṁ pasādayiṁ;


pli: Ekaṁ dussaṁ gahetvāna,


pli: buddhaseṭṭhassadāsahaṁ.


pli: Ekaṁ dussaṁ daditvāna,


pli: ukkuṭṭhiṁ sampavattayiṁ;


pli: Yadi buddho tuvaṁ vīra,


pli: tārehi maṁ mahāmuni.


pli: Padumuttaro lokavidū,


pli: āhutīnaṁ paṭiggaho;


pli: Mama dānaṁ pakittento,


pli: akā me anumodanaṁ.


pli: ‘Iminā ekadussena,


pli: cetanāpaṇidhīhi ca;


pli: Kappasatasahassāni,


pli: vinipātaṁ na gacchati.


pli: Chattiṁsakkhattuṁ devindo,


pli: devarajjaṁ karissati;


pli: Tettiṁsakkhattuṁ rājā ca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Devaloke manusse vā,


pli: saṁsaranto tuvaṁ bhave;


pli: Rūpavā guṇasampanno,


pli: anavakkantadehavā;


pli: Akkhobhaṁ amitaṁ dussaṁ,


pli: labhissati yadicchakaṁ’.


pli: Idaṁ vatvāna sambuddho,


pli: jalajuttamanāmako;


pli: Nabhaṁ abbhuggamī dhīro,


pli: haṁsarājāva ambare.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Bhoge me ūnatā natthi,


pli: ekadussassidaṁ phalaṁ.


pli: Paduddhāre paduddhāre,


pli: dussaṁ nibbattate mamaṁ;


pli: Heṭṭhā dussamhi tiṭṭhāmi,


pli: upari chadanaṁ mama.


pli: Cakkavāḷamupādāya,


pli: sakānanaṁ sapabbataṁ;


pli: Icchamāno cahaṁ ajja,


pli: dussehi chādayeyyahaṁ.


pli: Teneva ekadussena,


pli: saṁsaranto bhavābhave;


pli: Suvaṇṇavaṇṇo hutvāna,


pli: saṁsarāmi bhavābhave.


pli: Vipākaṁ ekadussassa,


pli: najjhagaṁ katthacikkhayaṁ;


pli: Ayaṁ me antimā jāti,


pli: vipaccati idhāpi me.


pli: Satasahassito kappe,


pli: yaṁ dussamadadiṁ tadā;


pli: Duggatiṁ nābhijānāmi,


pli: ekadussassidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekadussadāyako thero imā gāthāyo abhāsitthāti.


pli: Therāpadāna


pli: Gandhodakavagga


pli: 5 Phusitakampiyattheraapadāna


pli: “Vipassī nāma sambuddho,


pli: lokajeṭṭho narāsabho;


pli: Khīṇāsavehi sahito,


pli: saṅghārāme vasī tadā.


pli: Ārāmadvārā nikkhamma,


pli: vipassī lokanāyako;


pli: Saha satasahassehi,


pli: aṭṭha khīṇāsavehi so.


pli: Ajinena nivatthohaṁ,


pli: vākacīradharopi ca;


pli: Kusumodakamādāya,


pli: sambuddhaṁ upasaṅkamiṁ.


pli: Sakaṁ cittaṁ pasādetvā,


pli: vedajāto katañjalī;


pli: buddhamabbhukkiriṁ ahaṁ.


pli: Tena kammena sambuddho,


pli: jalajuttamanāmako;


pli: Mama kammaṁ pakittetvā,


pli: agamā yena patthitaṁ.


pli: Phusitā pañcasahassā,


pli: yehi pūjesahaṁ jinaṁ;


pli: Aḍḍhateyyasahassehi,


pli: devarajjaṁ akārayiṁ.


pli: cakkavattī ahosahaṁ;


pli: Avasesena kammena,


pli: arahattamapāpuṇiṁ.


pli: Devarājā yadā homi,


pli: manujādhipatī yadā;


pli: Tameva nāmadheyyaṁ me,


pli: phusito nāma homahaṁ.


pli: Devabhūtassa santassa,


pli: athāpi mānusassa vā;


pli: Samantā byāmato mayhaṁ,


pli: phusitaṁva pavassati.


pli: Bhavā ugghāṭitā mayhaṁ,


pli: kilesā jhāpitā mama;


pli: Sabbāsavaparikkhīṇo,


pli: phusitassa idaṁ phalaṁ.


pli: Candanasseva me kāyā,


pli: tathā gandho pavāyati;


pli: Sarīrato mama gandho,


pli: aḍḍhakose pavāyati.


pli: Dibbagandhaṁ sampavantaṁ,


pli: puññakammasamaṅginaṁ;


pli: Gandhaṁ ghatvāna jānanti,


pli: phusito āgato idha.


pli: Sākhāpalāsakaṭṭhāni,


pli: tiṇānipi ca sabbaso;


pli: Mama saṅkappamaññāya,


pli: gandho sampajjate khaṇe.


pli: Satasahassito kappe,


pli: candanaṁ abhipūjayiṁ;


pli: Duggatiṁ nābhijānāmi,


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā phusitakampiyo thero imā gāthāyo abhāsitthāti.


pli: Therāpadāna


pli: Gandhodakavagga


pli: Pabhaṅkarattheraapadāna


pli: “Padumuttarabhagavato,


pli: lokajeṭṭhassa tādino;


pli: Vipine cetiyaṁ āsi,


pli: vāḷamigasamākule.


pli: Na koci visahi gantuṁ,


pli: cetiyaṁ abhivandituṁ;


pli: Tiṇakaṭṭhalatonaddhaṁ,


pli: paluggaṁ āsi cetiyaṁ.


pli: Vanakammiko tadā āsiṁ,


pli: pitumātumatenahaṁ;


pli: Addasaṁ vipine thūpaṁ,


pli: luggaṁ tiṇalatākulaṁ.


pli: Disvānāhaṁ buddhathūpaṁ,


pli: garucittaṁ upaṭṭhahiṁ;


pli: Buddhaseṭṭhassa thūpoyaṁ,


pli: paluggo acchatī vane.


pli: Nacchannaṁ nappatirūpaṁ,


pli: jānantassa guṇāguṇaṁ;


pli: Buddhathūpaṁ asodhetvā,


pli: aññaṁ kammaṁ payojaye.


pli: Tiṇakaṭṭhañca valliñca,


pli: sodhayitvāna cetiye;


pli: Vanditvā aṭṭha vārāni,


pli: paṭikuṭiko agacchahaṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: sovaṇṇaṁ sapabhassaraṁ;


pli: Saṭṭhiyojanamubbiddhaṁ,


pli: tiṁsayojanavitthataṁ.


pli: Tisatāni ca vārāni,


pli: devarajjamakārayiṁ;


pli: Pañcavīsatikkhattuñca,


pli: cakkavattī ahosahaṁ.


pli: Bhavābhave saṁsaranto,


pli: mahābhogaṁ labhāmahaṁ;


pli: Bhoge me ūnatā natthi,


pli: sodhanāya idaṁ phalaṁ.


pli: Sivikā hatthikhandhena,


pli: vipine gacchato mama;


pli: Yaṁ yaṁ disāhaṁ gacchāmi,


pli: saraṇaṁ sampate vanaṁ.


pli: Khāṇuṁ vā kaṇṭakaṁ vāpi,


pli: nāhaṁ passāmi cakkhunā;


pli: Puññakammena saṁyutto,


pli: sayamevāpanīyare.


pli: Kuṭṭhaṁ gaṇḍo kilāso ca,


pli: apamāro vitacchikā;


pli: Daddu kacchu ca me natthi,


pli: Aññampi me acchariyaṁ,


pli: buddhathūpassa sodhane;


pli: Nābhijānāmi me kāye,


pli: jātaṁ piḷakabindukaṁ.


pli: buddhathūpamhi sodhite;


pli: Duve bhave saṁsarāmi,


pli: devatte atha mānuse.


pli: Suvaṇṇavaṇṇo sabbattha,


pli: sappabhāso bhavāmahaṁ.


pli: Amanāpaṁ vivajjati,


pli: manāpaṁ upatiṭṭhati.


pli: Visuddhaṁ hoti me cittaṁ,


pli: ekaggaṁ susamāhitaṁ.


pli: Ekāsane nisīditvā,


pli: arahattamapāpuṇiṁ.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: sodhanāya idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pabhaṅkaro thero imā gāthāyo abhāsitthāti.


pli: Pabhaṅkarattherassāpadānaṁ chaṭṭhaṁ.


pli: Therāpadāna


pli: Gandhodakavagga


pli: Tiṇakuṭidāyakattheraapadāna


pli: “Nagare bandhumatiyā,


pli: ahosiṁ parakammiko;


pli: Parakammāyane yutto,


pli: parabhattaṁ apassito.


pli: Rahogato nisīditvā,


pli: evaṁ cintesahaṁ tadā;


pli: Buddho loke samuppanno,


pli: adhikāro ca natthi me.


pli: Kālo me gatiṁ sodhetuṁ,


pli: khaṇo me paṭipādito;


pli: Dukkho nirayasamphasso,


pli: apuññānañhi pāṇinaṁ.


pli: Evāhaṁ cintayitvāna,


pli: kammasāmiṁ upāgamiṁ;


pli: Ekāhaṁ kammaṁ yācitvā,


pli: vipinaṁ pāvisiṁ ahaṁ.


pli: Tiṇakaṭṭhañca valliñca,


pli: āharitvānahaṁ tadā;


pli: Tidaṇḍake ṭhapetvāna,


pli: akaṁ tiṇakuṭiṁ ahaṁ.


pli: Saṅghassatthāya kuṭikaṁ,


pli: niyyādetvāna taṁ ahaṁ;


pli: Tadaheyeva āgantvā,


pli: kammasāmiṁ upāgamiṁ.


pli: Tena kammena sukatena,


pli: tāvatiṁsamagacchahaṁ;


pli: Tattha me sukataṁ byamhaṁ,


pli: kuṭikāya sunimmitaṁ.


pli: Sahassakaṇḍaṁ satabheṇḍu,


pli: dhajālu haritāmayaṁ;


pli: Satasahassaniyyūhā,


pli: byamhe pātubhaviṁsu me.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Mama saṅkappamaññāya,


pli: pāsādo upatiṭṭhati.


pli: Bhayaṁ vā chambhitattaṁ vā,


pli: lomahaṁso na vijjati;


pli: Tāsaṁ mama na jānāmi,


pli: tiṇakuṭikāyidaṁ phalaṁ.


pli: Sīhabyagghā ca dīpī ca,


pli: acchakokataracchakā;


pli: Sabbe maṁ parivajjenti,


pli: Sarīsapā ca bhūtā ca,


pli: ahī kumbhaṇḍarakkhasā;


pli: Tepi maṁ parivajjenti,


pli: Na pāpasupinassāpi,


pli: sarāmi dassanaṁ mama;


pli: Upaṭṭhitā sati mayhaṁ,


pli: Tāyeva tiṇakuṭikāya,


pli: anubhotvāna sampadā;


pli: Gotamassa bhagavato,


pli: dhammaṁ sacchikariṁ ahaṁ.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: tiṇakuṭikāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiṇakuṭidāyako thero imā gāthāyo abhāsitthāti.


pli: Therāpadāna


pli: Kuṇḍadhānavagga


pli: Sāgatattheraapadāna


pli: “Sobhito nāma nāmena,


pli: ahosiṁ brāhmaṇo tadā;


pli: Purakkhato sasissehi,


pli: ārāmaṁ agamāsahaṁ.


pli: Bhagavā tamhi samaye,


pli: bhikkhusaṅghapurakkhato;


pli: Ārāmadvārā nikkhamma,


pli: aṭṭhāsi purisuttamo.


pli: Tamaddasāsiṁ sambuddhaṁ,


pli: dantaṁ dantapurakkhataṁ;


pli: Sakaṁ cittaṁ pasādetvā,


pli: santhaviṁ lokanāyakaṁ.


pli: Ye keci pādapā sabbe,


pli: mahiyā te virūhare;


pli: Buddhimanto tathā sattā,


pli: ruhanti jinasāsane.


pli: Satthavāhosi sappañño,


pli: mahesi bahuke jane;


pli: Vipathā uddharitvāna,


pli: pathaṁ ācikkhase tuvaṁ.


pli: Danto dantaparikiṇṇo,


pli: jhāyī jhānaratehi ca;


pli: Ātāpī pahitattehi,


pli: upasantehi tādibhi.


pli: Alaṅkato parisāhi,


pli: puññañāṇehi sobhati;


pli: Pabhā niddhāvate tuyhaṁ,


pli: sūriyodayane yathā.


pli: Pasannacittaṁ disvāna,


pli: mahesī padumuttaro;


pli: Bhikkhusaṅghe ṭhito satthā,


pli: imā gāthā abhāsatha.


pli: ‘Yo so hāsaṁ janetvāna,


pli: mamaṁ kittesi brāhmaṇo;


pli: Kappānaṁ satasahassaṁ,


pli: devaloke ramissati.


pli: Tusitā hi cavitvāna,


pli: sukkamūlena codito;


pli: Gotamassa bhagavato,


pli: sāsane pabbajissati.


pli: Tena kammena sukatena,


pli: arahattaṁ labhissati;


pli: Sāgato nāma nāmena,


pli: hessati satthu sāvako’.


pli: Pabbajitvāna kāyena,


pli: pāpakammaṁ vivajjayiṁ;


pli: Vacīduccaritaṁ hitvā,


pli: ājīvaṁ parisodhayiṁ.


pli: Evaṁ viharamānohaṁ,


pli: tejodhātūsu kovido;


pli: Sabbāsave pariññāya,


pli: viharāmi anāsavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sāgato thero imā gāthāyo abhāsitthāti.


pli: Sāgatattherassāpadānaṁ dutiyaṁ.


pli: Therāpadāna


pli: Gandhodakavagga


pli: Uttareyyadāyakattheraapadāna


pli: “Nagare haṁsavatiyā,


pli: ahosiṁ brāhmaṇo tadā;


pli: Ajjhāyako mantadharo,


pli: tiṇṇaṁ vedāna pāragū.


pli: Purakkhato sasissehi,


pli: jātimā ca susikkhito;


pli: Toyābhisecanatthāya,


pli: nagarā nikkhamiṁ tadā.


pli: Padumuttaro nāma jino,


pli: sabbadhammāna pāragū;


pli: Khīṇāsavasahassehi,


pli: pāvisī nagaraṁ jino.


pli: Sucārurūpaṁ disvāna,


pli: āneñjakāritaṁ viya;


pli: Parivutaṁ arahantehi,


pli: disvā cittaṁ pasādayiṁ.


pli: Sirasmiṁ añjaliṁ katvā,


pli: namassitvāna subbataṁ;


pli: Pasannacitto sumano,


pli: uttarīyamadāsahaṁ.


pli: Ubho hatthehi paggayha,


pli: sāṭakaṁ ukkhipiṁ ahaṁ;


pli: Yāvatā buddhaparisā,


pli: tāva chādesi sāṭako.


pli: Piṇḍacāraṁ carantassa,


pli: mahābhikkhugaṇādino;


pli: Chadaṁ karonto aṭṭhāsi,


pli: hāsayanto mamaṁ tadā.


pli: Gharato nikkhamantassa,


pli: sayambhū aggapuggalo;


pli: Vīthiyaṁva ṭhito satthā,


pli: akā me anumodanaṁ.


pli: yo me adāsi sāṭakaṁ;


pli: Tamahaṁ kittayissāmi,


pli: suṇotha mama bhāsato.


pli: ‘Tiṁsakappasahassāni,


pli: devaloke ramissati;


pli: Paññāsakkhattuṁ devindo,


pli: devarajjaṁ karissati.


pli: Devaloke vasantassa,


pli: puññakammasamaṅgino;


pli: Samantā yojanasataṁ,


pli: dussacchannaṁ bhavissati.


pli: Chattiṁsakkhattuṁ rājā ca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Bhave saṁsaramānassa,


pli: Manasā patthitaṁ sabbaṁ,


pli: nibbattissati tāvade.


pli: Koseyyakambaliyāni,


pli: khomakappāsikāni ca;


pli: Mahagghāni ca dussāni,


pli: paṭilacchatiyaṁ naro.


pli: paṭilacchatiyaṁ naro;


pli: Ekadussassa vipākaṁ,


pli: anubhossati sabbadā.


pli: So pacchā pabbajitvāna,


pli: sukkamūlena codito;


pli: Gotamassa bhagavato,


pli: dhammaṁ sacchikarissati’.


pli: Aho me sukataṁ kammaṁ,


pli: sabbaññussa mahesino;


pli: Ekāhaṁ sāṭakaṁ datvā,


pli: pattomhi amataṁ padaṁ.


pli: Maṇḍape rukkhamūle vā,


pli: vasato suññake ghare;


pli: Dhāreti dussachadanaṁ,


pli: samantā byāmato mama.


pli: Aviññattaṁ nivāsemi,


pli: cīvaraṁ paccayañcahaṁ;


pli: Lābhī annassa pānassa,


pli: uttareyyassidaṁ phalaṁ.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: vatthadānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā uttareyyadāyako thero imā gāthāyo abhāsitthāti.


pli: Therāpadāna


pli: Gandhodakavagga


pli: 9 Dhammasavaniyattheraapadāna


pli: “Padumuttaro nāma jino,


pli: sabbadhammāna pāragū;


pli: Catusaccaṁ pakāsento,


pli: santāresi bahuṁ janaṁ.


pli: Ahaṁ tena samayena,


pli: jaṭilo uggatāpano;


pli: Dhunanto vākacīrāni,


pli: gacchāmi ambare tadā.


pli: Buddhaseṭṭhassa upari,


pli: gantuṁ na visahāmahaṁ;


pli: Pakkhīva selamāsajja,


pli: gamanaṁ na labhāmahaṁ.


pli: Na me idaṁ bhūtapubbaṁ,


pli: iriyassa vikopanaṁ;


pli: Dake yathā ummujjitvā,


pli: evaṁ gacchāmi ambare.


pli: Uḷārabhūto manujo,


pli: heṭṭhāsīno bhavissati;


pli: Handa menaṁ gavesissaṁ,


pli: api atthaṁ labheyyahaṁ.


pli: Orohanto antalikkhā,


pli: saddamassosi satthuno;


pli: Aniccataṁ kathentassa,


pli: tamahaṁ uggahiṁ tadā.


pli: Aniccasaññamuggayha,


pli: agamāsiṁ mamassamaṁ;


pli: Yāvatāyuṁ vasitvāna,


pli: tattha kālaṅkato ahaṁ.


pli: Carime vattamānamhi,


pli: Taṁ dhammasavanaṁ sariṁ;


pli: Tena kammena sukatena,


pli: Tāvatiṁsamagacchahaṁ.


pli: Tiṁsakappasahassāni,


pli: devaloke ramiṁ ahaṁ;


pli: Ekapaññāsakkhattuñca,


pli: devarajjamakārayiṁ.


pli: Ekasattatikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Pitugehe nisīditvā,


pli: samaṇo bhāvitindriyo;


pli: Gāthāya paridīpento,


pli: aniccatamudāhari.


pli: Anussarāmi taṁ saññaṁ,


pli: saṁsaranto bhavābhave;


pli: Na koṭiṁ paṭivijjhāmi,


pli: nibbānaṁ accutaṁ padaṁ.


pli: Aniccā vata saṅkhārā,


pli: uppādavayadhammino;


pli: Uppajjitvā nirujjhanti,


pli: tesaṁ vūpasamo sukho.


pli: Saha gāthaṁ suṇitvāna,


pli: pubbakammaṁ anussariṁ;


pli: Ekāsane nisīditvā,


pli: arahattamapāpuṇiṁ.


pli: Jātiyā sattavassohaṁ,


pli: arahattamapāpuṇiṁ;


pli: Upasampādayi buddho,


pli: guṇamaññāya cakkhumā.


pli: Dārakova ahaṁ santo,


pli: karaṇīyaṁ samāpayiṁ;


pli: Kiṁ me karaṇīyaṁ ajja,


pli: sakyaputtassa sāsane.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: saddhammasavane phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhammasavaniyo thero imā gāthāyo abhāsitthāti.


pli: Dhammasavaniyattherassāpadānaṁ navamaṁ.


pli: Therāpadāna


pli: Gandhodakavagga


pli: Ukkhittapadumiyattheraapadāna


pli: “Nagare haṁsavatiyā,


pli: ahosiṁ māliko tadā;


pli: Ogāhetvā padumasaraṁ,


pli: satapattaṁ ocināmahaṁ.


pli: Padumuttaro nāma jino,


pli: sabbadhammāna pāragū;


pli: Saha satasahassehi,


pli: santacittehi tādibhi.


pli: Khīṇāsavehi suddhehi,


pli: chaḷabhiññehi jhāyibhi;


pli: Mama vuddhiṁ samanvesaṁ,


pli: āgacchi mama santikaṁ.


pli: Disvānahaṁ devadevaṁ,


pli: sayambhuṁ lokanāyakaṁ;


pli: Vaṇṭe chetvā satapattaṁ,


pli: ukkhipimambare tadā.


pli: Yadi buddho tuvaṁ vīra,


pli: lokajeṭṭho narāsabho;


pli: Sayaṁ gantvā satapattā,


pli: matthake dhārayantu te.


pli: Adhiṭṭhahi mahāvīro,


pli: Buddhassa ānubhāvena,


pli: matthake dhārayiṁsu te.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: satapattanti vuccati;


pli: Saṭṭhiyojanamubbiddhaṁ,


pli: tiṁsayojanavitthataṁ.


pli: Sahassakkhattuṁ devindo,


pli: devarajjamakārayiṁ;


pli: Pañcasattatikkhattuñca,


pli: cakkavattī ahosahaṁ.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Anubhomi sakaṁ kammaṁ,


pli: pubbe sukatamattano.


pli: Tenevekapadumena,


pli: anubhotvāna sampadā;


pli: Gotamassa bhagavato,


pli: dhammaṁ sacchikariṁ ahaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Satasahassito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: ekapadumassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ukkhittapadumiyo thero imā gāthāyo abhāsitthāti.


pli: Gandhodakavaggo catutiṁsatimo.


pli: Tassuddānaṁ


pli: Gandhadhūpo udakañca,


pli: punnāga ekadussakā;


pli: Phusito ca pabhaṅkaro,


pli: kuṭido uttarīyako.


pli: Savanī ekapadumī,


pli: gāthāyo sabbapiṇḍitā;


pli: Ekaṁ gāthāsatañceva,


pli: catutālīsameva ca.


title_pli: Therāpadāna Ekapadumiyavagga

pli: Therāpadāna


pli: Ekapadumiyavagga


pli: Ekapadumiyattheraapadāna


pli: “Padumuttaro nāma jino,


pli: sabbadhammāna pāragū;


pli: Bhavābhave vibhāvento,


pli: tāresi janataṁ bahuṁ.


pli: Haṁsarājā tadā homi,


pli: dijānaṁ pavaro ahaṁ;


pli: Jātassaraṁ samogayha,


pli: kīḷāmi haṁsakīḷitaṁ.


pli: Padumuttaro lokavidū,


pli: āhutīnaṁ paṭiggaho;


pli: Jātassarassa upari,


pli: āgacchi tāvade jino.


pli: Disvānahaṁ devadevaṁ,


pli: sayambhuṁ lokanāyakaṁ;


pli: Vaṇṭe chetvāna padumaṁ,


pli: satapattaṁ manoramaṁ.


pli: Mukhatuṇḍena paggayha,


pli: pasanno lokanāyake;


pli: Ukkhipitvāna gagane,


pli: buddhaseṭṭhaṁ apūjayiṁ.


pli: Antalikkhe ṭhito satthā,


pli: akā me anumodanaṁ.


pli: ‘Iminā ekapadumena,


pli: cetanāpaṇidhīhi ca;


pli: Kappānaṁ satasahassaṁ,


pli: vinipātaṁ na gacchasi’.


pli: Idaṁ vatvāna sambuddho,


pli: jalajuttamanāmako;


pli: Mama kammaṁ pakittetvā,


pli: agamā yena patthitaṁ.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ekapadumiyo thero imā gāthāyo abhāsitthāti.


pli: Ekapadumiyattherassāpadānaṁ paṭhamaṁ.


pli: Therāpadāna


pli: Ekapadumiyavagga


pli: 2 Tīṇuppalamāliyattheraapadāna


pli: “Candabhāgānadītīre,


pli: ahosiṁ vānaro tadā;


pli: Addasaṁ virajaṁ buddhaṁ,


pli: nisinnaṁ pabbatantare.


pli: Obhāsentaṁ disā sabbā,


pli: sālarājaṁva phullitaṁ;


pli: Lakkhaṇabyañjanūpetaṁ,


pli: disvā attamano ahuṁ.


pli: Udaggacitto sumano,


pli: pītiyā haṭṭhamānaso;


pli: Tīṇi uppalapupphāni,


pli: matthake abhiropayiṁ.


pli: Pupphāni abhiropetvā,


pli: vipassissa mahesino;


pli: Sagāravo bhavitvāna,


pli: pakkāmiṁ uttarāmukho.


pli: Gacchanto paṭikuṭiko,


pli: vippasannena cetasā;


pli: Selantare patitvāna,


pli: pāpuṇiṁ jīvitakkhayaṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Satānaṁ tīṇikkhattuñca,


pli: devarajjaṁ akārayiṁ;


pli: Satānaṁ pañcakkhattuñca,


pli: cakkavattī ahosahaṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tīṇuppalamāliyo thero imā gāthāyo abhāsitthāti.


pli: Therāpadāna


pli: Ekapadumiyavagga


pli: Dhajadāyakattheraapadāna


pli: “Tisso nāma ahu satthā,


pli: lokajeṭṭho narāsabho;


pli: Tayopadhikkhaye disvā,


pli: dhajaṁ āropitaṁ mayā.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Satānaṁ tīṇikkhattuñca,


pli: devarajjaṁ akārayiṁ;


pli: Satānaṁ pañcakkhattuñca,


pli: cakkavattī ahosahaṁ.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Anubhomi sakaṁ kammaṁ,


pli: pubbe sukatamattano.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: dhajadānassidaṁ phalaṁ.


pli: Icchamāno cahaṁ ajja,


pli: sakānanaṁ sapabbataṁ;


pli: Khomadussena chādeyyaṁ,


pli: tadā mayhaṁ kate phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhajadāyako thero imā gāthāyo abhāsitthāti.


pli: Dhajadāyakattherassāpadānaṁ tatiyaṁ.


pli: Therāpadāna


pli: Ekapadumiyavagga


pli: 4 Tikiṅkaṇipūjakattheraapadāna


pli: “Himavantassāvidūre,


pli: bhūtagaṇo nāma pabbato;


pli: Tatthaddasaṁ paṁsukūlaṁ,


pli: dumaggamhi vilaggitaṁ.


pli: Tīṇi kiṅkaṇipupphāni,


pli: ocinitvānahaṁ tadā;


pli: Haṭṭho haṭṭhena cittena,


pli: paṁsukūlaṁ apūjayiṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: tiṇṇaṁ pupphānidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tikiṅkaṇipūjako thero imā gāthāyo abhāsitthāti.


pli: Therāpadāna


pli: Ekapadumiyavagga


pli: Naḷāgārikattheraapadāna


pli: “Himavantassāvidūre,


pli: hārito nāma pabbato;


pli: Sayambhū nārado nāma,


pli: rukkhamūle vasī tadā.


pli: Naḷāgāraṁ karitvāna,


pli: tiṇena chādayiṁ ahaṁ;


pli: Caṅkamaṁ sodhayitvāna,


pli: sayambhussa adāsahaṁ.


pli: Catuddasasu kappesu,


pli: devaloke ramiṁ ahaṁ;


pli: Catusattatikkhattuñca,


pli: devarajjaṁ akārayiṁ.


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Ubbiddhaṁ bhavanaṁ mayhaṁ,


pli: Indalaṭṭhīva uggataṁ;


pli: Sahassathambhaṁ atulaṁ,


pli: Vimānaṁ sapabhassaraṁ.


pli: Dve sampattī anubhotvā,


pli: sukkamūlena codito;


pli: Gotamassa bhagavato,


pli: sāsane pabbajiṁ ahaṁ.


pli: Padhānapahitattomhi,


pli: upasanto nirūpadhi;


pli: Nāgova bandhanaṁ chetvā,


pli: viharāmi anāsavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā naḷāgāriko thero imā gāthāyo abhāsitthāti.


pli: Naḷāgārikattherassāpadānaṁ pañcamaṁ.


pli: Therāpadāna


pli: Ekapadumiyavagga


pli: Campakapupphiyattheraapadāna


pli: “Himavantassāvidūre,


pli: jāpalo nāma pabbato;


pli: Buddho sudassano nāma,


pli: vihāsi pabbatantare.


pli: Pupphaṁ hemavantaṁ gayha,


pli: Gacchaṁ vehāyasenahaṁ;


pli: Addasaṁ virajaṁ buddhaṁ,


pli: Oghatiṇṇamanāsavaṁ.


pli: Satta campakapupphāni,


pli: sīse katvānahaṁ tadā;


pli: Buddhassa abhiropesiṁ,


pli: sayambhussa mahesino.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā campakapupphiyo thero imā gāthāyo abhāsitthāti.


pli: Therāpadāna


pli: Ekapadumiyavagga


pli: Padumapūjakattheraapadāna


pli: “Himavantassāvidūre,


pli: romaso nāma pabbato;


pli: Buddhopi sambhavo nāma,


pli: abbhokāse vasī tadā.


pli: Bhavanā nikkhamitvāna,


pli: padumaṁ dhārayiṁ ahaṁ;


pli: Ekāhaṁ dhārayitvāna,


pli: puna bhavanupāgamiṁ.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padumapūjako thero imā gāthāyo abhāsitthāti.


pli: Padumapūjakattherassāpadānaṁ sattamaṁ.


pli: Terasamaṁ bhāṇavāraṁ.


pli: Therāpadāna


pli: Kuṇḍadhānavagga


pli: 3 Mahākaccānattheraapadāna


pli: “Padumuttaranāthassa,


pli: padumaṁ nāma cetiyaṁ;


pli: Silāsanaṁ kārayitvā,


pli: suvaṇṇenābhilepayiṁ.


pli: Ratanāmayachattañca,


pli: paggayha vāḷabījaniṁ;


pli: Buddhassa abhiropesiṁ,


pli: lokabandhussa tādino.


pli: Yāvatā devatā bhummā,


pli: sabbe sannipatuṁ tadā;


pli: Ratanāmayachattānaṁ,


pli: vipākaṁ kathayissati.


pli: Tañca sabbaṁ suṇissāma,


pli: kathayantassa satthuno;


pli: Bhiyyo hāsaṁ janeyyāma,


pli: sammāsambuddhasāsane.


pli: Hemāsane nisīditvā,


pli: sayambhū aggapuggalo;


pli: Bhikkhusaṅghaparibyūḷho,


pli: imā gāthā abhāsatha.


pli: ‘Yenidaṁ āsanaṁ dinnaṁ,


pli: sovaṇṇaṁ ratanāmayaṁ;


pli: Tamahaṁ kittayissāmi,


pli: suṇātha mama bhāsato.


pli: Tiṁsa kappāni devindo,


pli: devarajjaṁ karissati;


pli: Samantā yojanasataṁ,


pli: ābhāyābhibhavissati.


pli: Manussalokamāgantvā,


pli: cakkavattī bhavissati;


pli: Pabhassaroti nāmena,


pli: uggatejo bhavissati.


pli: Divā vā yadi vā rattiṁ,


pli: sataraṁsīva uggato;


pli: Samantā aṭṭharatanaṁ,


pli: ujjotissati khattiyo.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tusitā hi cavitvāna,


pli: sukkamūlena codito;


pli: Kaccāno nāma nāmena,


pli: brahmabandhu bhavissati.


pli: So pacchā pabbajitvāna,


pli: arahā hessatināsavo;


pli: Gotamo lokapajjoto,


pli: aggaṭṭhāne ṭhapessati.


pli: Saṅkhittapucchitaṁ pañhaṁ,


pli: Vitthārena kathessati;


pli: Kathayanto ca taṁ pañhaṁ,


pli: Ajjhāsayaṁ pūrayissati’.


pli: Aḍḍhe kule abhijāto,


pli: brāhmaṇo mantapāragū;


pli: Ohāya dhanadhaññāni,


pli: pabbajiṁ anagāriyaṁ.


pli: Saṅkhittenapi pucchante,


pli: vitthārena kathemahaṁ;


pli: Ajjhāsayaṁ tesaṁ pūremi,


pli: tosemi dvipaduttamaṁ.


pli: Tosito me mahāvīro,


pli: sayambhū aggapuggalo;


pli: Bhikkhusaṅghe nisīditvā,


pli: etadagge ṭhapesi maṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mahākaccāno thero imā gāthāyo abhāsitthāti.


pli: Mahākaccānattherassāpadānaṁ tatiyaṁ.


pli: Therāpadāna


pli: Ekapadumiyavagga


pli: Tiṇamuṭṭhidāyakattheraapadāna


pli: “Himavantassāvidūre,


pli: lambako nāma pabbato;


pli: Upatisso nāma sambuddho,


pli: abbhokāsamhi caṅkami.


pli: Migaluddo tadā āsiṁ,


pli: araññe kānane ahaṁ;


pli: Disvāna taṁ devadevaṁ,


pli: sayambhuṁ aparājitaṁ.


pli: Vippasannena cittena,


pli: tadā tassa mahesino;


pli: Nisīdanatthaṁ buddhassa,


pli: tiṇamuṭṭhimadāsahaṁ.


pli: Datvāna devadevassa,


pli: bhiyyo cittaṁ pasādayiṁ;


pli: Sambuddhaṁ abhivādetvā,


pli: pakkāmiṁ uttarāmukho.


pli: Aciraṁ gatamattaṁ maṁ,


pli: migarājā apothayi;


pli: Sīhena pothito santo,


pli: tattha kālaṅkato ahaṁ.


pli: Āsanne me kataṁ kammaṁ,


pli: buddhaseṭṭhe anāsave;


pli: Sumutto saravegova,


pli: devalokaṁ agañchahaṁ.


pli: Yūpo tattha subho āsi,


pli: puññakammābhinimmito;


pli: Sahassakaṇḍo satabheṇḍu,


pli: dhajālu haritāmayo.


pli: Pabhā niddhāvate tassa,


pli: sataraṁsīva uggato;


pli: Ākiṇṇo devakaññāhi,


pli: āmodiṁ kāmakāmahaṁ.


pli: Devalokā cavitvāna,


pli: sukkamūlena codito;


pli: Āgantvāna manussattaṁ,


pli: pattomhi āsavakkhayaṁ.


pli: Catunnavutito kappe,


pli: nisīdanamadāsahaṁ;


pli: Duggatiṁ nābhijānāmi,


pli: tiṇamuṭṭhiyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiṇamuṭṭhidāyako thero imā gāthāyo abhāsitthāti.


pli: Therāpadāna


pli: Ekapadumiyavagga


pli: Tindukaphaladāyakattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Addasaṁ virajaṁ buddhaṁ,


pli: oghatiṇṇamanāsavaṁ.


pli: Tindukaṁ saphalaṁ disvā,


pli: bhinditvāna sakosakaṁ;


pli: Pasannacitto sumano,


pli: sayambhussa madāsahaṁ.


pli: Ekanavutito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tindukaphaladāyako thero imā gāthāyo abhāsitthāti.


pli: Therāpadāna


pli: Ekapadumiyavagga


pli: Ekañjaliyattheraapadāna


pli: “Romaso nāma sambuddho,


pli: nadīkūle vasī tadā;


pli: Addasaṁ virajaṁ buddhaṁ,


pli: pītaraṁsiṁva bhāṇumaṁ.


pli: Ukkāmukhapahaṭṭhaṁva,


pli: khadiraṅgārasannibhaṁ;


pli: Osadhiṁva virocantaṁ,


pli: ekañjalimakāsahaṁ.


pli: Catunnavutito kappe,


pli: yaṁ añjalimakāsahaṁ;


pli: Duggatiṁ nābhijānāmi,


pli: añjaliyā idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekañjaliyo thero imā gāthāyo abhāsitthāti.


pli: Ekañjaliyattherassāpadānaṁ dasamaṁ.


pli: Ekapadumiyavaggo pañcatiṁsatimo.


pli: Tassuddānaṁ


pli: Padumī uppalamālī,


pli: dhajo kiṅkaṇikaṁ naḷaṁ;


pli: Campako padumo muṭṭhi,


pli: tindukekañjalī tathā;


pli: Cha ca saṭṭhi ca gāthāyo,


pli: gaṇitāyo vibhāvibhi.


title_pli: Therāpadāna Saddasaññakavagga

pli: Therāpadāna


pli: Saddasaññakavagga


pli: Saddasaññakattheraapadāna


pli: “Migaluddo pure āsiṁ,


pli: araññe kānane ahaṁ;


pli: Tatthaddasāsiṁ sambuddhaṁ,


pli: devasaṅghapurakkhataṁ.


pli: Catusaccaṁ pakāsentaṁ,


pli: uddharantaṁ mahājanaṁ;


pli: Assosiṁ madhuraṁ vācaṁ,


pli: karavīkarudopamaṁ.


pli: Brahmasarassa munino,


pli: sikhino lokabandhuno;


pli: Ghose cittaṁ pasādetvā,


pli: pattomhi āsavakkhayaṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: pasādassa idaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā saddasaññako thero imā gāthāyo abhāsitthāti.


pli: Saddasaññakattherassāpadānaṁ paṭhamaṁ.


pli: Therāpadāna


pli: Saddasaññakavagga


pli: Yavakalāpiyattheraapadāna


pli: “Nagare aruṇavatiyā,


pli: āsiṁ yavasiko tadā;


pli: Panthe disvāna sambuddhaṁ,


pli: yavakalāpaṁ santhariṁ.


pli: Anukampako kāruṇiko,


pli: sikhī lokagganāyako;


pli: Mama saṅkappamaññāya,


pli: nisīdi yavasanthare.


pli: Disvā nisinnaṁ vimalaṁ,


pli: mahājhāyiṁ vināyakaṁ;


pli: Pāmojjaṁ janayitvāna,


pli: tattha kālaṅkato ahaṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: yavatthare idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā yavakalāpiyo thero imā gāthāyo abhāsitthāti.


pli: Yavakalāpiyattherassāpadānaṁ dutiyaṁ.


pli: Therāpadāna


pli: Saddasaññakavagga


pli: Kiṁsukapūjakattheraapadāna


pli: “Kiṁsukaṁ pupphitaṁ disvā,


pli: paggahetvāna añjaliṁ;


pli: Buddhaṁ saritvā siddhatthaṁ,


pli: ākāse abhipūjayiṁ.


pli: Catunnavutito kappe,


pli: yaṁ pupphamabhipūjayiṁ;


pli: buddhapūjāyidaṁ phalaṁ.


pli: Itthaṁ sudaṁ āyasmā kiṁsukapūjako thero imā gāthāyo abhāsitthāti.


pli: Kiṁsukapūjakattherassāpadānaṁ tatiyaṁ.


pli: 4 Sakosakakoraṇḍadāyakattheraapadāna


pli: “Akkantañca padaṁ disvā,


pli: sikhino lokabandhuno;


pli: Ekaṁsaṁ ajinaṁ katvā,


pli: padaseṭṭhaṁ avandahaṁ.


pli: Koraṇḍaṁ pupphitaṁ disvā,


pli: pādapaṁ dharaṇīruhaṁ;


pli: Sakosakaṁ gahetvāna,


pli: padacakkaṁ apūjayiṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: padapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sakosakakoraṇḍadāyako thero imā gāthāyo abhāsitthāti.


pli: Therāpadāna


pli: Saddasaññakavagga


pli: Daṇḍadāyakattheraapadāna


pli: “Kānanaṁ vanamogayha,


pli: veḷuṁ chetvānahaṁ tadā;


pli: Ālambanaṁ karitvāna,


pli: saṅghassa adadaṁ ahaṁ.


pli: Tena cittappasādena,


pli: subbate abhivādiya;


pli: Ālambanampi datvāna,


pli: pakkāmiṁ uttarāmukho.


pli: Catunnavutito kappe,


pli: yaṁ daṇḍamadadiṁ tadā;


pli: Duggatiṁ nābhijānāmi,


pli: daṇḍadānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā daṇḍadāyako thero imā gāthāyo abhāsitthāti.


pli: Daṇḍadāyakattherassāpadānaṁ pañcamaṁ.


pli: Therāpadāna


pli: Saddasaññakavagga


pli: Ambayāgudāyakattheraapadāna


pli: “Sataraṁsī nāma sambuddho,


pli: sayambhū aparājito;


pli: Vuṭṭhahitvā samādhimhā,


pli: bhikkhāya mamupāgami.


pli: Paccekabuddhaṁ disvāna,


pli: ambayāguṁ adāsahaṁ;


pli: Vippasannamanaṁ tassa,


pli: vippasannena cetasā.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: ambayāguyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ambayāgudāyako thero imā gāthāyo abhāsitthāti.


pli: Therāpadāna


pli: Saddasaññakavagga


pli: 7 Supuṭakapūjakattheraapadāna


pli: “Divāvihārā nikkhanto,


pli: vipassī lokanāyako;


pli: Bhikkhāya vicaranto so,


pli: mama santikupāgami.


pli: Tato patīto sumano,


pli: buddhaseṭṭhassa tādino;


pli: Loṇasupuṭakaṁ datvā,


pli: kappaṁ saggamhi modahaṁ.


pli: Ekanavutito kappe,


pli: yaṁ puṭakamadāsahaṁ;


pli: Duggatiṁ nābhijānāmi,


pli: puṭakassa idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā supuṭakapūjako thero imā gāthāyo abhāsitthāti.


pli: Therāpadāna


pli: Kuṇḍadhānavagga


pli: Kāḷudāyittheraapadāna


pli: “Padumuttarabuddhassa,


pli: lokajeṭṭhassa tādino;


pli: Addhānaṁ paṭipannassa,


pli: carato cārikaṁ tadā.


pli: Suphullaṁ padumaṁ gayha,


pli: uppalaṁ mallikañcahaṁ;


pli: Paramannaṁ gahetvāna,


pli: adāsiṁ satthuno ahaṁ.


pli: Paribhuñji mahāvīro,


pli: paramannaṁ subhojanaṁ;


pli: Tañca pupphaṁ gahetvāna,


pli: janassa sampadassayi.


pli: Iṭṭhaṁ kantaṁ piyaṁ loke,


pli: jalajaṁ pupphamuttamaṁ;


pli: Sudukkaraṁ kataṁ tena,


pli: yo me pupphaṁ adāsidaṁ.


pli: Yo pupphamabhiropesi,


pli: paramannañcadāsi me;


pli: Tamahaṁ kittayissāmi,


pli: suṇātha mama bhāsato.


pli: ‘Dasa aṭṭha cakkhattuṁ so,


pli: devarajjaṁ karissati;


pli: Uppalaṁ padumañcāpi,


pli: mallikañca taduttari.


pli: Assa puññavipākena,


pli: dibbagandhasamāyutaṁ;


pli: Ākāse chadanaṁ katvā,


pli: dhārayissati tāvade.


pli: Pañcavīsatikkhattuñca,


pli: cakkavattī bhavissati;


pli: Pathabyā rajjaṁ pañcasataṁ,


pli: vasudhaṁ āvasissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Sakakammābhiraddho so,


pli: sukkamūlena codito;


pli: Sakyānaṁ nandijanano,


pli: ñātibandhu bhavissati.


pli: So pacchā pabbajitvāna,


pli: Sabbāsave pariññāya,


pli: nibbāyissatināsavo.


pli: Paṭisambhidamanuppattaṁ,


pli: katakiccamanāsavaṁ;


pli: Gotamo lokabandhu taṁ,


pli: etadagge ṭhapessati.


pli: Padhānapahitatto so,


pli: upasanto nirūpadhi;


pli: Udāyī nāma nāmena,


pli: hessati satthu sāvako’.


pli: Rāgo doso ca moho ca,


pli: māno makkho ca dhaṁsito;


pli: viharāmi anāsavo.


pli: Tosayiñcāpi sambuddhaṁ,


pli: ātāpī nipako ahaṁ;


pli: Pasādito ca sambuddho,


pli: etadagge ṭhapesi maṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kāḷudāyī thero imā gāthāyo abhāsitthāti.


pli: Kāḷudāyittherassāpadānaṁ catutthaṁ.


pli: Therāpadāna


pli: Saddasaññakavagga


pli: 8 Mañcadāyakattheraapadāna


pli: “Vipassino bhagavato,


pli: lokajeṭṭhassa tādino;


pli: Ekaṁ mañcaṁ mayā dinnaṁ,


pli: pasannena sapāṇinā.


pli: Hatthiyānaṁ assayānaṁ,


pli: dibbayānaṁ samajjhagaṁ;


pli: Tena mañcakadānena,


pli: pattomhi āsavakkhayaṁ.


pli: Ekanavutito kappe,


pli: yaṁ mañcamadadiṁ tadā;


pli: Duggatiṁ nābhijānāmi,


pli: mañcadānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mañcadāyako thero imā gāthāyo abhāsitthāti.


pli: Mañcadāyakattherassāpadānaṁ aṭṭhamaṁ.


pli: Therāpadāna


pli: Saddasaññakavagga


pli: 9 Saraṇagamaniyattheraapadāna


pli: “Āruhimha tadā nāvaṁ,


pli: bhikkhu cājīvako cahaṁ;


pli: Nāvāya bhijjamānāya,


pli: bhikkhu me saraṇaṁ adā.


pli: Ekattiṁse ito kappe,


pli: yañca me saraṇaṁ adā;


pli: saraṇāgamane phalaṁ.


pli: Itthaṁ sudaṁ āyasmā saraṇagamaniyo thero imā gāthāyo abhāsitthāti.


pli: Saraṇagamaniyattherassāpadānaṁ navamaṁ.


pli: Piṇḍapātikattheraapadāna


pli: “Tisso nāmāsi sambuddho,


pli: vihāsi vipine tadā;


pli: Tusitā hi idhāgantvā,


pli: piṇḍapātaṁ adāsahaṁ.


pli: Sambuddhamabhivādetvā,


pli: tissaṁ nāma mahāyasaṁ;


pli: Sakaṁ cittaṁ pasādetvā,


pli: tusitaṁ agamāsahaṁ.


pli: Dvenavute ito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: piṇḍapātassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā piṇḍapātiko thero imā gāthāyo abhāsitthāti.


pli: Piṇḍapātikattherassāpadānaṁ dasamaṁ.


pli: Saddasaññakavaggo chattiṁsatimo.


pli: Tassuddānaṁ


pli: Saddasaññī yavasiko,


pli: kiṁsukoraṇḍapupphiyo;


pli: Ālambano ambayāgu,


pli: supuṭī mañcadāyako;


pli: Saraṇaṁ piṇḍapāto ca,


pli: gāthā tālīsameva ca.


title_pli: Therāpadāna Mandāravapupphiyavagga

pli: Therāpadāna


pli: Mandāravapupphiyavagga


pli: 1 Mandāravapupphiyattheraapadāna


pli: “Tāvatiṁsā idhāgantvā,


pli: maṅgalo nāma māṇavo;


pli: Mandāravaṁ gahetvāna,


pli: vipassissa mahesino.


pli: Samādhinā nisinnassa,


pli: matthake dhārayiṁ ahaṁ;


pli: Sattāhaṁ dhārayitvāna,


pli: devalokaṁ punāgamiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā mandāravapupphiyo thero imā gāthāyo abhāsitthāti.


pli: Therāpadāna


pli: Mandāravapupphiyavagga


pli: Kakkārupupphiyattheraapadāna


pli: “Yāmā devā idhāgantvā,


pli: gotamaṁ sirivacchasaṁ;


pli: Kakkārumālaṁ paggayha,


pli: buddhassa abhiropayiṁ.


pli: Dvenavute ito kappe,


pli: yaṁ buddhamabhipūjayiṁ;


pli: …pe…


pli: Itthaṁ sudaṁ āyasmā kakkārupupphiyo thero imā gāthāyo abhāsitthāti.


pli: Bhisamuḷāladāyakattheraapadāna


pli: “Phusso nāmāsi sambuddho,


pli: sabbadhammāna pāragū;


pli: Vivekakāmo sabbaññū,


pli: āgañchi mama santike.


pli: Tasmiṁ cittaṁ pasādetvā,


pli: mahākāruṇike jine;


pli: Bhisamuḷālaṁ paggayha,


pli: buddhaseṭṭhassadāsahaṁ.


pli: yaṁ bhisamadadiṁ tadā;


pli: Duggatiṁ nābhijānāmi,


pli: bhisadānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhisamuḷāladāyako thero imā gāthāyo abhāsitthāti.


pli: Therāpadāna


pli: Mandāravapupphiyavagga


pli: Kesarapupphiyattheraapadāna


pli: “Vijjādharo tadā āsiṁ,


pli: himavantamhi pabbate;


pli: Addasaṁ virajaṁ buddhaṁ,


pli: caṅkamantaṁ mahāyasaṁ.


pli: Tīṇi kesarapupphāni,


pli: sīse katvānahaṁ tadā;


pli: Upasaṅkamma sambuddhaṁ,


pli: vessabhuṁ abhipūjayiṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā kesarapupphiyo thero imā gāthāyo abhāsitthāti.


pli: Therāpadāna


pli: Mandāravapupphiyavagga


pli: Aṅkolapupphiyattheraapadāna


pli: “Padumo nāma sambuddho,


pli: cittakūṭe vasī tadā;


pli: Disvāna taṁ ahaṁ buddhaṁ,


pli: sayambhuṁ aparājitaṁ.


pli: Aṅkolaṁ pupphitaṁ disvā,


pli: ocinitvānahaṁ tadā;


pli: Upagantvāna sambuddhaṁ,


pli: pūjayiṁ padumaṁ jinaṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā aṅkolapupphiyo thero imā gāthāyo abhāsitthāti.


pli: Therāpadāna


pli: Mandāravapupphiyavagga


pli: Kadambapupphiyattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ antarāpaṇe;


pli: Kañcanagghiyasaṅkāsaṁ,


pli: Bāttiṁsavaralakkhaṇaṁ.


pli: Nisajja pāsādavare,


pli: addasaṁ lokanāyakaṁ;


pli: Kadambapupphaṁ paggayha,


pli: vipassiṁ abhipūjayiṁ.


pli: Ekanavutito kappe,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā kadambapupphiyo thero imā gāthāyo abhāsitthāti.


pli: Therāpadāna


pli: Mandāravapupphiyavagga


pli: Uddālakapupphiyattheraapadāna


pli: “Anomo nāma sambuddho,


pli: gaṅgākūle vasī tadā;


pli: Uddālakaṁ gahetvāna,


pli: pūjayiṁ aparājitaṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Itthaṁ sudaṁ āyasmā uddālakapupphiyo thero imā gāthāyo abhāsitthāti.


pli: Kuṇḍadhānavagga


pli: Mogharājattheraapadāna


pli: “Atthadassī tu bhagavā,


pli: sayambhū aparājito;


pli: Bhikkhusaṅghaparibyūḷho,


pli: rathiyaṁ paṭipajjatha.


pli: Sissehi samparivuto,


pli: gharamhā abhinikkhamiṁ;


pli: Nikkhamitvānahaṁ tattha,


pli: addasaṁ lokanāyakaṁ.


pli: Abhivādiya sambuddhaṁ,


pli: sire katvāna añjaliṁ;


pli: Sakaṁ cittaṁ pasādetvā,


pli: santhaviṁ lokanāyakaṁ.


pli: Yāvatā rūpino sattā,


pli: arūpī vā asaññino;


pli: Sabbe te tava ñāṇamhi,


pli: anto honti samogadhā.


pli: Sukhumacchikajālena,


pli: udakaṁ yo parikkhipe;


pli: Ye keci udake pāṇā,


pli: antojāle bhavanti te.


pli: Yesañca cetanā atthi,


pli: rūpino ca arūpino;


pli: Samuddharasimaṁ lokaṁ,


pli: andhakārasamākulaṁ;


pli: Tava dhammaṁ suṇitvāna,


pli: kaṅkhāsotaṁ taranti te.


pli: Avijjānivute loke,


pli: andhakārena otthaṭe;


pli: Tava ñāṇamhi jotante,


pli: andhakārā padhaṁsitā.


pli: Tuvaṁ cakkhūsi sabbesaṁ,


pli: mahātamapanūdano;


pli: nibbāyati bahujjano.


pli: Puṭakaṁ pūrayitvāna,


pli: madhukhuddamaneḷakaṁ;


pli: Ubho hatthehi paggayha,


pli: upanesiṁ mahesino.


pli: Paṭiggaṇhi mahāvīro,


pli: sahatthena mahā isi;


pli: Bhuñjitvā tañca sabbaññū,


pli: vehāsaṁ nabhamuggami.


pli: Antalikkhe ṭhito satthā,


pli: atthadassī narāsabho;


pli: Mama cittaṁ pasādento,


pli: imā gāthā abhāsatha.


pli: ‘Yenidaṁ thavitaṁ ñāṇaṁ,


pli: buddhaseṭṭho ca thomito;


pli: Tena cittappasādena,


pli: duggatiṁ so na gacchati.


pli: Catuddasañcakkhattuṁ so,


pli: devarajjaṁ karissati;


pli: Pathabyā rajjaṁ aṭṭhasataṁ,


pli: vasudhaṁ āvasissati.


pli: Pañceva satakkhattuñca,


pli: cakkavattī bhavissati;


pli: Padesarajjaṁ asaṅkheyyaṁ,


pli: mahiyā kārayissati.


pli: Ajjhāyako mantadharo,


pli: tiṇṇaṁ vedāna pāragū;


pli: Gotamassa bhagavato,


pli: sāsane pabbajissati.


pli: Gambhīraṁ nipuṇaṁ atthaṁ,


pli: ñāṇena vicinissati;


pli: Mogharājāti nāmena,


pli: hessati satthu sāvako.


pli: Tīhi vijjāhi sampannaṁ,


pli: katakiccamanāsavaṁ;


pli: Gotamo satthavāhaggo,


pli: etadagge ṭhapessati’.


pli: Hitvā mānusakaṁ yogaṁ,


pli: chetvāna bhavabandhanaṁ;


pli: Sabbāsave pariññāya,


pli: viharāmi anāsavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mogharājo thero imā gāthāyo abhāsitthāti.


pli: Mogharājattherassāpadānaṁ pañcamaṁ.


pli: Therāpadāna


pli: Mandāravapupphiyavagga


pli: Ekacampakapupphiyattheraapadāna


pli: “Upasanto ca sambuddho,


pli: vasatī pabbatantare;


pli: Ekacampakamādāya,


pli: upagacchiṁ naruttamaṁ.


pli: Pasannacitto sumano,


pli: paccekamunimuttamaṁ;


pli: Ubhohatthehi paggayha,


pli: pūjayiṁ aparājitaṁ.


pli: Pañcasaṭṭhimhito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā ekacampakapupphiyo thero imā gāthāyo abhāsitthāti.


pli: Therāpadāna


pli: Mandāravapupphiyavagga


pli: Timirapupphiyattheraapadāna


pli: “Candabhāgānadītīre,


pli: anusotaṁ vajāmahaṁ;


pli: Addasaṁ virajaṁ buddhaṁ,


pli: sālarājaṁva phullitaṁ.


pli: Pasannacitto sumano,


pli: paccekamunimuttamaṁ;


pli: Gahetvā timiraṁ pupphaṁ,


pli: matthake okiriṁ ahaṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā timirapupphiyo thero imā gāthāyo abhāsitthāti.


pli: Timirapupphiyattherassāpadānaṁ navamaṁ.


pli: Therāpadāna


pli: Mandāravapupphiyavagga


pli: 10 Saḷalapupphiyattheraapadāna


pli: “Candabhāgānadītīre,


pli: ahosiṁ kinnaro tadā;


pli: Tatthaddasaṁ devadevaṁ,


pli: caṅkamantaṁ narāsabhaṁ.


pli: Ocinitvāna saḷalaṁ,


pli: pupphaṁ buddhassadāsahaṁ;


pli: Upasiṅghi mahāvīro,


pli: saḷalaṁ devagandhikaṁ.


pli: Paṭiggahetvā sambuddho,


pli: vipassī lokanāyako;


pli: pekkhamānassa me sato.


pli: Pasannacitto sumano,


pli: vanditvā dvipaduttamaṁ;


pli: Añjaliṁ paggahetvāna,


pli: puna pabbatamāruhiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā saḷalapupphiyo thero imā gāthāyo abhāsitthāti.


pli: Saḷalapupphiyattherassāpadānaṁ dasamaṁ.


pli: Mandāravapupphiyavaggo sattatiṁsatimo.


pli: Tassuddānaṁ


pli: Mandāravañca kakkāru,


pli: bhisakesarapupphiyo;


pli: Aṅkolako kadambī ca,


pli: uddālī ekacampako;


pli: Timiraṁ saḷalañceva,


pli: gāthā tālīsameva ca.


title_pli: Therāpadāna Bodhivandanavagga

pli: Therāpadāna


pli: Bodhivandanavagga


pli: Bodhivandakattheraapadāna


pli: “Pāṭaliṁ haritaṁ disvā,


pli: pādapaṁ dharaṇīruhaṁ;


pli: Ekaṁsaṁ añjaliṁ katvā,


pli: avandiṁ pāṭaliṁ ahaṁ.


pli: Añjaliṁ paggahetvāna,


pli: garuṁ katvāna mānasaṁ;


pli: Antosuddhaṁ bahisuddhaṁ,


pli: suvimuttamanāsavaṁ.


pli: Vipassiṁ lokamahitaṁ,


pli: karuṇāñāṇasāgaraṁ;


pli: Sammukhā viya sambuddhaṁ,


pli: Ekanavutito kappe,


pli: yaṁ bodhimabhivandahaṁ;


pli: Duggatiṁ nābhijānāmi,


pli: vandanāya idaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā bodhivandako thero imā gāthāyo abhāsitthāti.


pli: Bodhivandakattherassāpadānaṁ paṭhamaṁ.


pli: Therāpadāna


pli: Bodhivandanavagga


pli: Pāṭalipupphiyattheraapadāna


pli: “Vipassī nāma bhagavā,


pli: sayambhū aggapuggalo;


pli: Purakkhato sasissehi,


pli: pāvisi bandhumaṁ jino.


pli: Tīṇi pāṭalipupphāni,


pli: ucchaṅge ṭhapitāni me;


pli: Sīsaṁ nhāyitukāmova,


pli: nadītitthaṁ agacchahaṁ.


pli: Nikkhamma bandhumatiyā,


pli: addasaṁ lokanāyakaṁ;


pli: Indīvaraṁva jalitaṁ,


pli: ādittaṁva hutāsanaṁ.


pli: Byagghūsabhaṁva pavaraṁ,


pli: abhijātaṁva kesariṁ;


pli: Gacchantaṁ samaṇānaggaṁ,


pli: bhikkhusaṅghapurakkhataṁ.


pli: Tasmiṁ pasanno sugate,


pli: kilesamaladhovane;


pli: Gahetvā tīṇi pupphāni,


pli: buddhaseṭṭhaṁ apūjayiṁ.